PERSONALITI MEDIA SOSIAL SUSAHKAN ORANG AWAM BUAT 'CONTENT' TENGAH JALAN RAYA?

Baru-baru ini personaliti media sosial yang kini bergelar pelakon baru dikhabarkan telah mencetuskan perasaan kurang senang dalam kalangan netizen apabila dia dilihat membuat 'content' di tengah jalan raya.

Menurut satu laporan portal hiburan, kejadian tersebut berlaku di hadapan sebuah pusat membeli belah terkenal di Shah Alam. Dalam video tersebut, pelakon tersebut dirakam sedang membuat babak lakonan di tengah jalan raya di saat banyak kenderaan sedang keluar masuk dari pusat membeli belah tersebut.

Sudahlah tidak memakai pelitup muka, malah kereta milik pelakon yang dipandu rakannya itu dikatakan turut dipandu laju sehingga membahayakan pengguna jalan raya yang lain.

Terdahulu, dia sebelum ini dikecam hebat berikutan 'content' yang sensitif setelah melawat kubur seorang penyanyi yang telah meninggal dunia dengan menawarkan wang kepada pengikutnya.

Nampaknya belum ada bait-bait penyesalan dirasai oleh pelakon baru itu, meskipun dikecam hebat oleh netizen sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK AKUI HUBUNGAN DENGAN DINI SCHATZMANN SERIUS JUN LALU

"Sebelum ini saya pernah beritahu hubungan dengan Dini hanya sekadar kawan biasa, tapi sejak Jun lalu kami mula serius. Bagaimanapun saya tidak mahu bercerita lebih mengenai hubungan cinta kami kerana enggan kisah cinta lebih menjadi topik utama berbanding hal kerjaya seni.

"Apapun doakan semoga hubungan yang baru terbina ini berjalan baik dan saya berharap pengumuman ini dapat memberi pencerahan kepada pihak yang sering berteka-teki mengenai hubungan saya dengan Dini sebelum ini," jelas pelakon dan pengacara Janna Nick yang mengakui sedang bercinta dengan pelakon baru berdarah kacukan, Dini Azan Schatzmann.

Janna ketika dihubungi berkata, hubungannya dengan aktor terbabit mula serius sejak Jun lalu. Menurut Janna, antara sebab dia jatuh hati dengan Dini kerana keperibadiannya yang baik hati serta selalu memberi kebahagiaan kepadanya.

"Dia satu dalam sejuta. Saya sukar untuk berjumpa lelaki seperti dia. Kami saling memahami antara satu sama lain. Tak pernah rasa bahagia seperti ini. Saya bersyukur kerana dipertemukan dengan lelaki yang baik hati," katanya.

Klik untuk gambar besar

www.myartis.com / Sumber & foto: Harian Metro & Instagram Janna Nick & Dini Schatzmann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NURHALIZA & SUAMI SAMBUT ULANGTAHUN PERKAHWINAN KE-11

Pada tanggal 21 Ogos 2006 merupakan tarikh dimana Datuk Siti Nurhaliza, 38, dan Datuk Seri Khalid Mohamad Jiwa (Datuk K), 58, disatukan sebagai suami isteri dan semalam Datuk Siti dan suaminya telah menyambut ulangtahun perkahwinan mereka yang ke-11.

Diminta mengulas sisi peribadi isterinya, Datuk K menyifatkan kehadiran Siti selama 11 tahun sebagai suri hati dalam hidupnya merupakan anugerah terbaik pernah beliau miliki.

Datuk K berkata, keprihatinan dan sikap ambil berat Siti yang pernah menjaganya ketika dia terlantar sakit antara yang tidak akan dilupakannya selagi hayat dikandung badan.

"Beliau isteri hebat dan terbaik. Siti sentiasa sabar dan menjaga saya (sewaktu sakit) dengan penuh ketabahan.

Klik untuik gambar besar

"Beliau juga menjadi penyejuk jiwa dan setia mendampingi saya sama ada dalam susah ataupun senang," luah Datuk K.

Pengorbanan yang dimaksudkan Datuk K itu ketika beliau terlantar sakit selepas mengalami kecederaan parah kerana terlibat dalam kemalangan motosikal di Queenstown, New Zealand pada 2012.

Manakala Datuk Siti pula memberitahu kebahagiaan rumah tangga yang dibina selama 11 tahun itu adalah atas dasar sifat toleransi, percaya dan kesabaran yang dipupuk dalam hubungan perkahwinan berkenaan.

Kata Siti, sebagai manusia biasa, dia dan suami juga tidak terlepas dengan salah faham, namun perkara yang dilalui itu mematangkan hubungan tersebut.

"Di sini apa yang boleh saya katakan, kebahagiaan yang saya dan suami terima pada hari ini adalah berkat sifat toleransi, percaya dan kesabaran yang kami sama-sama praktikkan selama 11 tahun melayari bahtera rumah tangga.

"Jika ada perkara yang tidak disenangi saya dan suami berbincang dari hati ke hati dan kami tidak sesekali membuntukan lagi keadaaan," kata Datuk Siti.

Sementara itu, Datuk Siti berkata, dia akan mengutamakan waktu untuk berdua dan bercuti bersama suami.

Malah adakalanya kesempatan menonton wayang menjadi satu bentuk terapi diri yang dipercayai menjadi penyatu kebahagiaan mereka seisi keluarga.

Dalam pada itu, ketika ditanya adakah sambutan ulangtahun perkahwinannya pada kali ini menjadi sesuatu yang lebih istimewa iaitu tentang kehadiran 'orang baru' dalam keluarganya, beliau meminta agar peminat terus mendoakan rezeki tersebut.

"Doakan agar hubungan kami terus dirahmati Allah dan kami menghargai setiap doa-doa kalian buat kami," tuturnya yang bernikah dengan Datuk K di Masjid Wilayah Perseketuan.

www.myartis.com / Sumber: mStar & Siti Nurhaliza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERSYUKUR MENANG ANUGERAH DAPAT SEBUAH KERETA - FAUZIAH NAWI DEDAH KERETA TERBAKAR EMPAT TAHUN  LALU

"50 tahun lalu saya masuk dalam industri ini, saya tak pernah terfikir tentang memenangi anugerah ini. Malam ini saya berbesar hati untuk menerima pengiktirafan ini," katanya.

"Syukur Alhamdulillah, selain kejayaan menerima trofi ini, nampaknya Allah juga sudah memakbulkan doa saya yang ingin memiliki sebuah kereta. Sekarang, saya memang tiada kereta.

"Saya nak membeli kereta baharu, rasanya tidak mampu. Apa lagi, pada usia saya sekarang pastinya sudah tidak boleh membuat pinjaman kewangan dengan pihak bank.

"Jadi, kini saya amat bersyukur dengan rezeki ini," tutur seniwati Fauziah Nawi, 69, yang teruja dan bersyukur apabila hasratnya ingin memiliki kereta dimakbulkan Allah selepas dinobatkan Tokoh Seri Angkasa 2022 pada malam kemuncak Anugerah Seri Angkasa 2022 (ASA 2022), di sini, malam tadi.

Ujar Fauziah, ia umpama kejutan amat bermakna baginya yang kini sudah tidak mempunyai kenderaan sendiri dan untuk membeli pula, dia tidak mampu. Ditambah lagi, faktor usia yang tidak sesuai membuat pinjaman kewangan.

Klik untuk gambar besar

Pada acara gilang-gemilang itu, Fauziah telah merangkul trofi Anugerah Tokoh Seri Angkasa 2022, sekaligus menerima hadiah sebuah kereta Mitsubishi Xpander yang bernilai RM100,000 dan wang tunai RM10,000, yang disampaikan Menteri Komunikasi dan Multimedia, Tan Sri Annuar Musa kepada Fauziah.

Hadir sama, Timbalan Menteri Komunikasi dan Multimedia Datuk Zahidi Zainul Abidin serta Ketua Setiausaha Kementerian Komunikasi dan Multimedia Datuk Seri Mohammad Mentek.

Mengulas pembabitannya dalam industri hiburan, Fauziah berkata sehingga kini, sudah 50 tahun dia menyumbang keringat dalam karier seni dan segala peluang itu diperolehnya bermula dari Radio Televisyen Malaysia (RTM).

"RTM banyak memberi peluang kepada saya dalam mempertaruhkan bakat untuk karier seni ini. Saya amat berterima kasih dengan RTM. Malah, harapan saya agar kejayaan ini menjadi pemangkin semangat kepada penggiat seni lain.

"Teruskan usaha menjadi penggiat seni yang berjaya dengan bakat yang dianugerahkan Allah. Buatlah terbaik dalam kerjaya yang diminati ini dengan penuh rasa tanggungjawab dan komited," katanya.

Dalam pada itu, Fauziah turut mendedahkan sudah empat tahun dia menggunakan pengangkutan awam atau bantuan ahli keluarga untuk ke lokasi penggambaran selepas kenderaan miliknya terbakar.

Fauziah berkata, kereta jenis Proton Waja itu terbakar di Jalan Sultan Ismail, Kuala Lumpur akibat mengalami masalah fius dan sejak itu dia tidak membeli kenderaan baharu.

"Ketika itu, kereta berkenaan dipakai oleh Allahyarham anak saya iaitu Pit kerana keretanya rosak. Hendak dijadikan cerita, kereta itu dipinjamkan kepada mak mentuanya sebelum ia terbakar di Jalan Sultan Islam akibat masalah fius," jelasnya.

Tambah pelakon veteran itu, dia tidak membeli kereta baharu selepas kejadian tersebut kerana pada usianya sekarang sukar untuk mendapatkan pinjaman bank. Malah katanya, dia turut mencuba nasib dengan menyertai peraduan cabutan bertuah di program Ekspresi@Finas pada 23 Oktober lalu.

"Baru-baru ini saya ada berkunjung ke acara yang dianjurkan Finas dan kebetulan mereka menawarkan hadiah cabutan bertuah berupa sebuah kereta. Saya beli barangan bernilai RM35 untuk melayakkan diri dalam cabutan bertuah berkenaan namun akur tiada rezeki ketika itu.

"Hendak beli kereta baru memang susah apatah lagi pada usia sekarang mana ada bank yang mahu beri pinjaman dan terpaksa menggunakan Grab untuk ke mana-mana," ujarnya.

Sementara itu, Fauziah berkata, dengan kenderaan baharu itu akan memudahkan urusannya ke tempat kerja selain melakukan pelbagai urusan lain.

"Dengan hadiah yang diterima ini, Insya Allah ramai yang boleh memandu kereta saya malah cucu pun sudah pandai memandu. Alhamdulillah banyak perkara baik yang sering berlaku dan setiap apa yang saya mahu pasti Allah hantar. Namun kemenangan kereta ini memang saya benar-benar tak sangka," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK MINTA MAAF ISU JANDA: "JANJI AKAN LEBIH PEKA & SENSITIF..."

Pelakon dan pengacara, Janna Nick akur dengan teguran warganet yang mengecam dirinya selepas menggunakan perkataan 'janda' dan berkata, insiden yang berlaku pada Ahad lalu itu menjadikan dia lebih berhati-hati supaya tidak mengulangi kesilapan sama pada masa akan datang.

"Silap saya kerana tidak peka dalam pemilihan perkataan, namun saya sudah meminta maaf kepada Elly Mazlein sebaik program Melodi selesai. Saya juga ingin memohon maaf kepada penonton yang mungkin kurang senang atas apa yang berlaku. Saya akan lebih berhati-hati apabila bercakap dan berusaha memperbaiki lagi corak pengacaraan.

"Saya terima segala teguran dengan hati yang terbuka. Saya juga berjanji akan lebih peka dan sensitif dalam pemilihan perkataan supaya tidak lagi menyinggung perasaan sesiapa. Pada tanggapan saya, perkataan 'janda' sesuai digunakan, namun saya silap kerana ia sebenarnya tidak manis, apatah lagi untuk program yang disiarkan secara langsung," katanya.

Janna ketika mengendalikan Melodi, Ahad lalu mencetuskan perasaan kurang senang penonton apabila menggunakan perkataan 'janda' ketika Elly mengumumkan bakal berkahwin, tidak lama lagi. Pelakon yang popular menerusi drama 'Syurga Nur' itu tanpa sengaja bergurau mengeluarkan kenyataan "Bila tengok Ezlynn ni, kita teringat Kak Lina Pom Pom (Elly) yang nak menamatkan zaman jandanya" menyebabkan ramai mempertikai.

Klik untuk gambar besar

Akibat keterlanjurannya itu, Janna dikecam warganet yang menyifatkan dirinya sebagai tidak sensitif, bermulut jahat dan tidak menghormati Elly yang hadir sebagai tetamu undangan bersama-sama Rashidi Ishak, Riena Diana dan Kamarul Eqifshah bagi mempromosikan drama bersiri, 'Kampung People'.

Justeru, apabila Elly membantu Janna yang tersungkur ketika mengendalikan program itu, warganet turut menganggap ia sebagai balasan di atas kelancangan mulutnya. Janna berkata, dia tidak menyangka cubaan untuk menjadikan program itu lebih panas, bersesuaian konsep baharu Melodi sempena 2020 mengheret dirinya dalam kecaman.

"Cubaan untuk episod pertama nampaknya tidak digemari, sekali gus menjadi peringatan buat saya supaya lebih berhati-hati. Saya berterima kasih kepada warganet kerana prihatin, malah menganggap teguran mereka sebagai peringatan supaya saya tidak terus leka. Tanpa teguran mereka, mungkin saya akan membuat kesilapan yang lebih besar.

"Saya sudah memohon maaf kepada Elly. Malah, setiap kali program berakhir, saya pasti bertemu artis jemputan untuk memohon maaf sekiranya gurauan saya mungkin tidak disenangi. Setakat ini, semua artis faham dan menerima dengan hati terbuka," tuturnya yang mengendalikan program itu bersama Awal Ashaari.

www.myartis.com / Sumber & foto: Berita Harian & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'I DON'T CARE' DISALAH ANGGAP - ATIKAH SUHAIME JELAS IA BUKAN BERKAITAN MATI

Tidak peduli dengan sebarang kritikan atau kata-kata negatif yang dilemparkan oleh netizen terhadapnya, pelakon Atikah Suhaime, 28, menerusi Instagram memuatnaik video pendek yang ditujukan khas untuk golongan yang gemar mengecamnya di laman tersebut.

"Halo bawang rangers, this is for you. Yassss 💁🏻♀ #netizens #makcikbawang #Idontcare 😂😂😂 and as for my fans, I love you always. ❤. Whatever, hukum saya keep on hukum sesiapa, sebab itu adalah kehidupan korang and I don't care," katanya.

Bagaimanapun, tindakannya itu telah disalah anggap sesetengah pengkiut sehingga mengaitkan kematiannya kelak juga tidak perlu dipedulikan.

Klik untuk gambar besar

Justeru itu, Atikah terpaksa menjelaskan semula maksud sebenar video tersebut iaitu merujuk kepada kata-kata negatif daripada netizen.

"Bukan soal mati. Di sini saya nak sampaikan, hiraukan apa orang nak cakap fasal kita. Sebab kalau kita positif, Insya-Allah hidup kita akan bahagia. Itulah saya ucapkan I don't care!," jawabnya pada muatnaik video berdurasi kurang 10 saat yang menerima lebih 150,000 tontonan dan lebih 500 komen pengikut.

Pada 15 Mac lalu, Atikah dan penyanyi Awi Rafael sepatutnya mendirikan rumah tangga namun mereka membatalkan perkahwinan secara mengejut selepas setahun bertunang.

www.myartis.com / Sumber, foto & video: mStar & Instagram Atikah Suhaime

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI MISI KEMANUSIAAN - HELIZA HELMI BERSAMA ADIK BERANGKAT KE SYRIA

Penyanyi Heliza Helmi menerusi muat naik di laman Instagram miliknya telah memaklumkan dia bersama adiknya, Hazwani Helmi serta sukarelawan lain sekali lagi menyertai misi kemanusiaan ke Syria bagi menyalurkan bantuan kemanusian untuk pelarian musim sejuk di sana. Mereka semua berangkat menaiki kapal terbang difahamkan kelmarin.

"Panggilan dariNya, dari ummah untuk ummah. Mohon doa kalian. Kalian jom bersama kami. Sama sama kita bantu mereka yang dalam kesejukan ketika ini. Membawa amanah sumbangan kalian. Doakan kami semua," katanya.

Heliza berkongsi perkara tersebut di akaun Instagram miliknya. Menerusi entri tersebut dia memuat naik rakaman video ketika berangkat dari lapangan terbang.

Difahamkan Heliza bersama Tim RescueSyria MAPIM Malaysia kini sudah berada di Syria dan sempadan Turki keluar masuk menguruskan amanah dan bantuan secara terus.

Klik untuk gambar besar

Antara sumbangan dan bantuan yang disalurkan adalah seperti selimut, membina rumah, ubat-ubatan, makanan, alat pemanas dan pendidikan. Sumbangan itu disampaikan dari kutipan yang diinfaqkan oleh orang ramai sebelum ini.

Malah kutipan juga masih dijalankan dan kepada sesiapa yang ingin menghulurkan sumbangan boleh melalui laman web, www.rayuansyria.com atau terus pindahkan wang anda menerusi akaun Maybank, Syria Emergency Appeal (Dana MAPIM) 562834636987.

Heliza mula aktif menyertai misi kemanusiaan sejak tahun 2010 iaitu di Kemboja dan seterusnya ke Gaza pada tahun 2012 serta bebepa misi lain sehingga kini.

www.myartis.com / Sumber & foto: Astro Gempak, Instagram Heliza Helmi & Hazwani Helmi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEPTEMBER DEPAN - FAIZAL ISMAIL SAMBUNG BELAJAR DI UK, MOHON DOA

"Insha-ALLAH sekiranya tiada apa-apa aral, saya akan melanjutkan pelajaran ke peringkat MASTER di CARDIFF UNIVERSITY UK pada September ini... Sesuatu yang dah lama saya rancang namun kerana urusan peribadi dan bisnes maka tahun ini, ALLAH izinkan...

"Master dalam bidang INDUSTRI KREATIF (Creative Industries) yang akan saya manfaatkan untuk diri dan Malaysia. Apapun, bisnes @efbifoodproduct_hq akan tetap berjalan seperti biasa kerana sudah ada team yang menguruskan. Saya juga akan membawa produk 'Ready to Eat' ini utk diperkenalkan di sana.

"Begitu juga @dbilique, saya akan mengusahakan 'content' berlainan sepanjang berada di sana. Doakan segala urusan dipermudahkan, Insha-Allah," tulis pengacara Faizal Ismail yang memberitahu dia akan melanjutkan pelajaran di peringkat Sarjana di Cardiff Univercity, United Kingdom pada September depan.

Klik untuk gambar besar

Bekas penyampai radio yang berkongsi berita gembira tersebut menerusi laman Instagram miliknya itu bakal menyambung pengajian dalam bidang Industri Kreatif yang mana akan memberi manfaat kepada dirinya dan Malaysia.

Dalam pada itu, Faizal berkata, bisnes makanan yang diusahakan akan berjalan seperti biasa. Dia juga merancang untuk membawa produk jualannya untuk diperkenalkan di sana. Selain itu, Faizal berkata, program temu bual dalam talian bersama pengacara Fara Fauzana iaitu Dbilique akan diteruskan dengan pengisian berlainan sepanjang berada di luar negara. Dia juga meminta orang ramai mendoakan agar perancangan itu berjalan lancar.

www.myartis.com / Sumber & foto: mStar & Instagram Faizal Ismail

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK ADA NIAT LANGSUNG CARI PERHATIAN ATAU RAIH SIMPATI..." - PRAMUGARI

Baru-baru ini, seorang pramugari telah membuat luahan mengenai kecederaan yang dialaminya gara-gara perbuatan juruterbang yang juga suami kepada pelakon Farah Nabilah iaitu Mohammed Amirul Yunus. Cerita wanita yang dikenali sebagai Bie Ismail itu, dia hanya terkilan dengan sikap Amirul yang hanya berdiam diri tanpa bertanya khabar selepas secara tidak sengaja menutup pintu van yang dinaiki mereka ketika berada di Kuantan, Pahang untuk menunggu penerbangan seterusnya pada 13 November lalu.

Bie berasa terkejut apabila luahannya di laman sosial menjadi tular memandangkan pada awalnya dia tidak mengetahui Amirul adalah suami kepada Farah. Bagaimanapun, pramugari tersebut memberitahu luahannya itu bukan dibuat untuk mendapatkan perhatian atau meraih simpati.

"Sejujurnya saya memang tak ada niat langsung nak cari perhatian atau nak raih simpati daripada mana-mana pihak sebab saya sudah berkongsi perkara itu sejak bulan lalu lagi. Tapi tak sangka tiba-tiba sekarang boleh jadi tular pula.

"Sebab ketika kejadian itu berlaku, saya tak tahu pun Amirul akan berkahwin dengan seorang selebriti. Saya hanya meluahkan perasaan saja di IG sebab terkilan dengan dia yang tak ada bertanya khabar mengenai keadaan saya selepas kejadian itu," katanya.

Klik untuk gambar besar

Sebelum ini, seorang individu menerusi Twitter mendakwa Amirul adalah juruterbang yang menutup pintu van sehingga jari rakannya tersepit sehingga mengalami kecederaan. Manakala menerusi InstaStory Bie memberitahu kemalangan itu menyebabkan dia tidak dapat bertugas selama lebih dua bulan disebabkan urat jarinya koyak dan kuku rosak.

Dalam pada itu, Bie menafikan dakwaan segelintir pihak yang mengatakan dia sengaja ingin mengambil kesempatan terhadap Amirul. Kata Bie, dia tidak meminta Amirul untuk bertanggungjawab namun berharap lelaki itu berfikir mengenai apa yang berlaku pada dirinya: "Saya tidak minta dia bertanggungjawab atau minta duit darpada dia pun tapi dia macam tak ada common sense dengan apa yang terjadi pada saya".

Majlis perkahwinan Farah dan Amirul yang berlangsung pada 20 Disember lalu masih menjadi perbualan netizen di laman sosial. Selain memuji penampilan, Farah, 27, yang mengenakan busana ringkas serba putih rekaan pereka fesyen terkenal, Datuk Rizalman Ibrahim, hantaran sebanyak RM77,777.77 turut menarik perhatian netizen.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 FOTO & 5 VIDEO - GV3 TIADA PENYINGKIRAN, ELLY MAZLEIN TARIK DIRI

Malam semalam Elly Mazlein telah diumumkan sebagai peserta yang tersingkir pada konsert keeempat Gegar Vaganza musim ke-3 (GV3). Bukan hanya penonton yang terkejut, malah wajah juri dan pengacara GV3 turut kelihatan terkejut apabila Elly diumumkan tersingkir.

Namun tahukah anda bahawa pada konsert tersebut sebenarnya tiada penyingkiran tetapi penyanyi dan pelakon ini yang menarik diri daripada GV3. Perkara ini disahkan sendiri oleh pengacara program tersebut iaitu Jihan Muse.

Difahamkan, Elly membuat keputusan itu kerana dia terasa hati dengan komen Datuk Ramli MS terhadap dirinya. Elly tidak mendapat markah rendah pada malam tersebut. Ayat yang membuatkan Elly terasa ialah "Tengoklah belas ehsan kami (juri) nanti macam mana".

Netizen juga tidak berpuas hati dengan perkara ini dan meminta pihak Astro untuk menyerap masuk Elly semula di dalam GV3.

Datuk Ramli MS juga turut menerima kecaman daripada netizen kerana menganggap komen beliau itu agak 'pedas' dan menjatuhkan maruah Elly.

Dalam pada itu, menerusi laman Instagram penaja program ini, Dato Seri Vida telah memuatnaik beberapa video beliau bersama Elly yang tengah berbincang mengenai isu hangat ini.

TEMUBUAL DATO SERI VIDA DENGAN ELLY

VIDEO 1
VIDEO 2
VIDEO 3
VIDEO 4
VIDEO 5

Sumber: Beautifulnara
Foto: Beautifulnara & Dato Seri Vida IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SEMUA DAH SELESAI..." - BEN AMIR SETUJU BAYAR PAMPASAN RM100,000 SECARA ANSURAN KEPADA SYARIKAT PRODUKSI

Isu antara pelakon Ben Amir atau nama sebenarnya Muhammad Amir Sabaruddin, 32,  dengan syarikat produksi Elisa Vision Sdn Bhd yang tercetus sejak tahun lalu akhirnya diselesaikan secara baik di Mahkamah Sesyen, di sini, hari ini.

Ben bersetuju untuk membayar RM100,000 kepada syarikat terbabit berhubung kes saman pelanggaran kontrak membabitkannya ketika membintangi drama 'Demi' di Inverness, Scotland pada awal Mac 2020.

Persetujuan berkenaan dicapai kedua-dua pihak selepas Ben bersetuju untuk membayar RM100,000 kepada syarikat produksi berkenaan. Hakim, Tasnim Abu Bakar merekodkan perintah persetujuan kedua-dua belah pihak dalam prosiding kes hari ini.

"Sepatutnya, hari ini adalah perbicaraan hari pertama kes saman itu, namun kedua-dua belah pihak bersetuju untuk menyelesaikan kes. Ben akan membayar RM100,000 dengan lima kali bayaran secara ansuran sebanyak RM20,000 bermula 10 Mei ini sehingga jumlah itu selesai.

"Sekiranya defendan (Ben Amir) gagal membayar RM100,000, maka defendan perlu membayar jumlah asal dituntut plaintif (Elisa Vision) sebanyak RM211,477 dikembalikan. Mahkamah juga merekodkan defendan menarik balik pernyataan tuntutan balas yang dikemukakan terhadap plaintif," katanya.

Sementara itu, Ben ketika ditemui di luar mahkamah enggan ditemubual pihak media dan hanya menjawab ringkas: "Semua dah selesai. Itu saja, no komen," ujarnya yang turut menjawab 'cara baik' ketika ditanya bagaimana dia menyelesaikan isu itu.

Klik untuk gambar besar

Sementara itu, penerbit Elisa Vision Sdn Bhd, Datin Mahfuzah Zakkiah Abdain ketika ditemui bersyukur apabila kes itu dapat diselesaikan secara baik: "Saya bersyukur kes ini dapat diselesaikan secara baik. Saya pun sudah memaafkan dia di atas apa yang berlaku. Pada saya, ini berkat Ramadan.

"Dia pun orang yang baik dan saya tiada masalah dengannya kerana semua sudah selesai. Pihak syarikat saya juga sedia untuk terus bekerjasama dengannya di masa akan datang. Industri hiburan kita ini pun kecil. Jadi, jika dia sudi mahu bekerjasama lagi, saya tiada masalah," tuturnya.

Terdahulu, kemelut membabitkan Ben dan syarikat produksi itubermula pada 27 Mac 2020 apabila dia didakwa pulang ke Malaysia secara sendiri meninggalkan semua kru produksi dan pelakon.

Tindakan itu dianggap tidak bertanggungjawab dan mementingkan diri kerana dia tidak menghabiskan penggambaran drama berkenaan yang dijalankan di Scotland.

Difahamkan, Ben juga enggan menyiapkan baki penggambaran drama itu di Malaysia dan tempatnya terpaksa digantikan dengan pelakon lain serta produksi perlu membuat penggambaran semula.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUMAAT LALU - ZAMARUL & DIANA SELAMAT TIMANG ANAK LELAKI

"Alhamdulillah.. Hari Jumaat jam 11.33 malam, lahir la seorang putera seberat 3.57kg, di @avisenawcsh. Kelahiran yg bakal menceriakan lagi Keluarga Kami.

"Terima kasih Allah atas rezeki yg kau berikan. Terima kasih wahai anak ku kerana kelahiran mu membuat kan papa terasa semakin muda," demikian tulis pelakon Zamarul Hisham.

Zamarul memaklumkan berita gembira dimana isterinya yang juga pelakon Diana Rafar selamat melahirkan anak ketiga iaitu seorang bayi lelaki pada hari Jumaat lalu pada pukul 11:33 malam di Avisena Women's & Children's Specialist Hospital.

Pelakon ini berkongsi berita gembira tersebut pada satu entri dengan memuat naik tiga keping gambar bersama putera yang masih belum dikongsi namanya itu.

Klik untuk gambar besar

Zamarul yang tidak menyangka cahaya mata barunya itu lahir lebih awal daripada yang dijangkakan. Dalam masa sama, Zamarul turut berterima kasih kepada keluarga, teman dan peminat yang turut mendoakan isterinya itu.

"Terima Kasih kepada Followers yg sentiasa mendoakan diana, ingatkan baby nak keluar 16hb rupa-rupanya dia nak hari Jumaat jugak. Alhamdulillah Allah permudahkan segala urusan," kata Zamarul lagi.

Zamarul dan Diana turut menerima ucapan tahniah daripada teman-teman selebriti dan peminat-peminat. Sebelum ini, Zamarul dan Diana dikurniakan dua orang anak iaitu Kashfi Haikal dan Kayla Reysha.

www.myartis.com / Sumber & foto: Astro Gempak, nstagram Zamarul Hisham & Diana Rafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SELAMAT DILAHIRKAN - SAM & SYATILLA KINI BERGELAR IBU BAPA

Alhamdulillah... tahniah diucapkan buat pasangan pelakon Shaheizy Sam dan Syatilla Melvin apabila cahaya mata sulung mereka selamat dilahirkan hari ini.

Berita gembira tersebut dikongsikan oleh pasangan ini menerusi laman Instagram milik masing-masing.

Perkongsian tersebut mengundang rasa teruja di kalangan peminat pasangan sama cantik sama padan ini.

Ada di antara mereka yang mengucapkan tahniah di atas perkara tersebut selain mendoakan agar kesihatan Syatilla akan terjaga. Malah ada juga tertanya-tanya mengenai jantina anak sulung mereka.

Sebelum ini, Sam memberitahu yang dia terus melarang Syatilla untuk terlibat dalam mana-mana penggambaran drama dan hanya perlu berehat saja di rumah setelah mengetahui bahawa isterinya itu mengandung.

Untuk rekod, Shaheizy dan isterinya bernikah pada 8 Februari 2016 iaitu pada ulangtahun kelahiran Syatilla.

Semoga kehadiran cahaya mata ini bakal memeriahkan lagi suasana Aidilfitri yang bakal disambut tidak lama lagi.

Klik untuk gambar besar

www.myartis.com / Foto: Shaheizy Sam IG & Syatilla Melvin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"HARI IBU BITTERSWEET..." - DEEN HOT FM REDA ISTERI KEGUGURAN ANAK KEDUA

Menerusi muat naik di laman Instagram, penyampai radio iaitu Deen Hot FM atau nama sebenarnya Nordin Madian telah berkongsi khabar duka dimana kandungan isterinya, Siti Nur Warda Aminuddin disahkan mengalami keguguran anak kedua.

Jelas Deen, dia telah mambawa isterinya itu berjumpa dengan doktor pakar untuk membuat pemeriksaan setelah isterinya difahamkan ada mengalami masalah pendarahan pada Ahad.

"Hari jumaat hari tu sempat lari kejap beli hadiah hari ibu untuk @misswada tapi Allah sebaik-baik perancang. Ada ujian untuk kami. Semalam pergi klinik rupanya Wada miscarriage.

"Hari ibu yang bittersweet yet you still ada I dan Leia Zarra. We love you so much. Selamat berehat dan berpantang. You still the best mom in the world," tulisnya.

Klik untuk gambar besar

Katanya lagi, dia akan tetap menyayangi isterinya itu walau apa sahaja rintangan yang berlaku. Malah, Deen turut menyifatkan isterinya itu sebagai salah seorang ibu yang terbaik di dunia.

Melihat di ruangan komen, rata-rata netizen dan rakan artis berkongsi rasa duka selain turut menitipkan kata-kata semangat buat Deen dan juga Isterinya.

Untuk makluman, Deen dan isterinya, Siti Nur Warda Aminuddin telah pun mendirikan rumah tangga mereka pada tanggal 2 Disember 2016. Hasil perkongsian hidup tersebut, pasangan ini telah pun dikurniakan seorang cahaya mata perempuan yang diberi nama Leia Zarra.

www.myartis.com / Sumber: Instagram Deen Hot FM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AERIL ZAFREL MAHU BANTU ORANG SABAH YANG TERKESAN DENGAN COVID-19

"Orang Sabah terkesan dengan Covid-19, terutamanya di zon merah yang perlukan bantuan sila DM (mesej) saya sekarang. Siap-siap bagi nombor akaun sekali ya," demikianlah tulis pelakon Aeril Zafrel, 32, menerusi laman Instagram miliknya yang mengambil inisiatif untuk membantu rakyat Sabah terutama yang tinggal di Zon Merah dan terkesan akibat peningkatan mendadak kes Covid-19 di sana.
Suami kepada pelakon Wawa Zainal ini membuat hantaran meminta sesiapa yang memerlukan bantuan menghubunginya menerusi 'direct message' (DM) berserta nombor akaun bank dan dia akan memberikan sedikit sumbangan.

Seminit selepas dia membuat hantaran itu di Instagram kira-kira jam 12 tengah hari, Aeril menerima puluhan mesej yang memohon bantuan daripadanya. Aeril ketika dihubungi berkata, itu adalah sebahagian inisiatifnya untuk mencurahkan bakti kepada masyarakat di samping berkongsi rezeki.

Klik untuk gambar besar

"Sebelum ini, saya pernah lakukan perkara sama ketika Perintah Kawalan Pergerakan (PKP). Jadi, kali ini memandangkan rakyat Sabah antara yang paling terkesan dan berada dalam Zon Merah, saya nak bantu mereka," katanya.

Menurut pelakon drama 'Seindah Tujuh Warna Pelangi' itu, dia juga akan mengkaji latar belakang mereka yang mahukan bantuan sebelum menyalurkan bantuan itu.

"Dalam situasi sekarang, ada orang yang benar-benar memerlukan bantuan dan ada juga yang masih berkemampuan, tapi sengaja ingin mendapatkan bantuan. Jadi, saya akan kaji dulu latar belakang mereka dan sekiranya mereka benar-benar perlu dibantu, saya akan tolong.

"Tahun ini, kita semua berjuang untuk hidup dengan pelbagai dugaan. Allah sudah berikan saya rezeki, jadi apa salahnya saya bantu mereka yang memerlukan," tuturnya.

Hantaran itu menerima lebih 81,000 tanda suka serta lebih 2,000 komen daripada kenalan dan pengikut yang mendoakan supaya niatnya dipermudahkan.

www.myartis.com / Sumber & foto: Harian Metro, Rotikaya, Instagram Aeril Zafrel & Wawa Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI BERCINTA - AZIRA SHAFINAZ (DE FAM) RUJUK DENGAN KEKASIH LAMA

Penyanyi kumpulan De Fam, Azira Shafinaz akhirnya rujuk semula dan kembali bercinta dengan kekasihnya, Yasser Khan. Untuk info, sebelum ini mereka telah berpisah selama enam bulan.

Alasan Azira yang juga seorang pelakon itu, dia kembali ke pangkuan kekasihnya yang bernama Yasser itu kerana tiada lelaki lain yang mempunyai kriteria yang dicarinya.

“Kami putus dahulu bukan disebabkan orang ketiga atau kerana curang, cuma mungkin Allah mahu menguji keteguhan cinta kami.

“Bohong jika kami pernah tidak bergaduh atau bermasam muka, lebih lagi hubungan kami sudah berlanjutan hampir enam tahun. Ada ketika, perkara yang kecil boleh menjadi isu besar," ujar Azira dipetik sebagai berkata.

“Kami perlukan tempoh untuk bertenang dan muhasabah diri. Keputusan itu memberi kami ruang untuk berfikir semasak-masaknya, sama ada mahu mengakhiri atau memperbaiki hubungan yang berantakan.

“Paling utama, dia mementingkan agama. Dia selalu menekankan mengenai solat dan mampu membimbing saya ke arah kebaikan.

“Saya selalu memberitahu rakan, saya mahukan 'imam' yang dapat membimbing, bukan lelaki yang hanya memandang kesempurnaan luaran, tetapi gagal membentuk saya.

“Tidak pernah saya temui lelaki yang ikhlas menyayangi saya seperti Yasser. Biarpun hubungan kami pernah diuji dengan perpisahan, Yasser tidak berputus asa memujuk dan memperbaiki kelemahan yang ada,” tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 KALI TUKAR UBAT RAWAT PENYAKIT BIPOLAR - JANNA NICK PERLUKAN EMOSI BILA BERLAKON

"Sekarang saya dalam fasa mencari ubat yang sesuai, setakat ini saya dah empat kali tukar ubat. Satu masalahnya sebab kerja saya memerlukan emosi. Sebagai pelakon saya perlukan emosi yang sangat maksimum bila berlakon... kalau kena babak sedih, kena betul-betul sedih.

"Bila ambil ubat, dia akan buatkan kita jadi relak... disebabkan itu saya masih mencari ubat yang sesuai dengan kerja saya," itulah kata pelakon Janna Nick yang memberitahu hingga kini dia belum menemui ubat yang sesuai bagi merawat gangguan mentalnya itu, selepas mendedahkan mengalami penyakit bipolar.

Menurut Janna atau nama sebenarnya, Nurul Jannah Muner, 26, sejak didiagnos mengalami penyakit itu dia sudah empat kali menukar ubat bagi mencari yang terbaik untuk dirinya. Tambah Janna, terdapat ubat yang diambil tidak sesuai dengan kerjanya sebagai pelakon.

Janna berkongsikan perkara itu menerusi sesi Facebook Live Persatuan Kesedaran dan Sokongan Penyakit Mental (Miasa Malaysia) yang berlangsung pada Sabtu. Turut serta dalam sesi tersebut ialah Presiden Miasa, Anita Abu Bakar serta dua selebriti, Che Puan Sarimah Ibrahim dan Karl Shafek.

Klik untuk gambar besar

Berkongsikan pengalamannya, Janna berkata dia kini masih lagi berjuang untuk diri sendiri bagi melawan penyakit bipolar yang baharu sahaja didiagnosis baru-baru ini.

"Saya masih berjuang untuk diri sendiri... saya akui apabila ambil ubat ia sangat membantu. Cuma apabila keluar bekerja saya tak boleh makan ubat walaupun saya sebenarnya sangat perlukan ubat... saya boleh rasa perbezaan kalau makan ubat. Sampai sekarang saya macam tak percaya yang saya ada bipolar," jelasnya.

Janna akui dia turut berhadapan dengan 'kesukaran' sepanjang tempoh Perintah Kawalan Pergerakan (PKP) 3.0 apabila tidak dapat bekerja seperti biasa.

"Penyakit saya ini ia lebih membantu kalau saya keluar pergi bekerja sebabnya badan dan minda saya dah terbiasa bekerja sejak dari umur 16 tahun lagi. Kalau sebelum ini, saya rasa tak seteruk macam tahun ini (yang saya alami) sebab bila rasa penat kerja, saya boleh pergi bercuti ke luar negara sebagai terapi.

"Sekarang dah dua tahun kita tak boleh travel... Apa yang saya buat sekarang kalau ada suara-suara kecil bermain di kepala, saya akan cuba salurkan benda itu dengan terus buat skrip," ujarnya lagi.

Pelakon drama siri 'Marry Me, Senorita' itu turut menasihatkan mana-mana individu di luar sana agar segera mendapatkan rawatan sekiranya mempunyai masalah sama seperti dirinya.

"Penyakit mental ni dia akan semakin teruk kalau kita tak dapatkan rawatan... hanya dengan makan ubat baharu kita dapat rasa perbezaan (jadi lebih tenang). Persekitaran yang toksik pun akan buat orang rasa tertekan.

"Saya sangat bersimpati dengan orang yang tidak berkemampuan untuk dapatkan khidmat pakar psikatri... macam sesetengah orang yang duit mereka boleh pergi jumpa psikatri dan dapatkan ubat," luahnya.

Sekitar pada April lalu, Janna mendedahkan dia menghidap penyakit bipolar dan terpaksa berehat daripada media sosial. Penyakit bipolar iaitu antara masalah mental yang mempunyai karakter emosi sentiasa berubah-ubah di antara kemurungan dan mania. Dalam kata lain, ia turut dikenali sebagai gangguan kemurungan-mania.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN INGKAR PKP, DITAHAN 'ROADBLOCK' - FIKRY IBRAHIM BUKA MULUT

Sebelum ini, nama pelakon Fikry Ibrahim hangat diperkatakan di media sosial apabila viral video seorang pemandu yang didakwa artis popular mengingkari arahan Perintah Kawalan Pergerakan (PKP). Malah, pemandu berkenaan memberi alasan tidak tahu mengenai arahan yang dikeluarkan berkenaan membawa dokumen sebagai bukti mendakwa duduk di tempat tersebut. Rata-rata netizen mendakwa lelaki yang memandu kereta itu adalah Fikry Ibrahim.

Selepas sekian lama mengunci mulut, akhirnya Fikry tampil mengakui dia adalah individu yang diarahkan membuat pusingan semula (U-Turn) dalam satu sekatan jalan raya, baru-baru ini. Bagaimanapun Fikry atau nama penuhnya Ahmad Fikry Ahmad Ibrahim, 26, berkata, dia tidak membuat sebarang kesalahan atau melanggar peraturan ketika PKP dilaksanakan. Jelasnya, dia hanya keluar membeli barang keperluan dan masih lagi dalam kawasan radius 10 kilometer.

"Takkan saya saja-saja nak keluar dan membahayakan kesihatan mak saya yang sudah berusia 70 tahun. Saya rasa tak buat salah pun sebab saya masih dalam radius 10 kilometer. Saya seorang diri, keluar membeli barang sahaja. Kalau betul salah, kenapa masa perjalanan saya nak beli barang lalu roadblock yang sama tidak ditahan.

"Tapi masa saya nak pulang ke rumah saja ada masalah. Saya faham tugas polis dan sebagai rakyat Malaysia, saya ikut arahan dengan buat u-turn. Kalau tengok video itu, ada batu api. Orang yang rakaman etika itu dekat mana? Siap kata tak lepas kena u-turn, manipulate benda macam itu," katanya.

Klik untuk gambar besar

Fikry menjawab persoalan mengenai isu tersebut menerusi sesi IG Live bersama Astro Gempak di Instagram portal tersebut pada Ahad. Menerusi laporan terdahulu pada 3 April lalu, video memperlihatkan seorang lelaki diarahkan membuat u-turn dalam sekatan jalan raya selepas gagal menunjukkan bukti alamat kediaman menjadi tular di laman sosial.

Biarpun wajahnya tidak kelihatan kerana memakai topeng namun netizen mendakwa individu tersebut ialah pelakon Fikry Ibrahim berdasarkan suara serta maklumat yang diberikan kepada polis. Dalam pada itu, Fikry memberitahu dia tidak menyimpan perasaan marah terhadap netizen yang kecam tindakannya kerana memahami situasi ketika itu ramai orang dalam keadaan tekanan.

"Saya tak marah pun sebab faham pada ketika itu, orang tengah stress dekat rumah. Cuma saya terkejut ada budak kecil mesej di Instagram maki saya. Sebenarnya saya tak nak keluarkan kenyataan ketika itu kerana bimbang bertambah riuh. Tak ada apa-apa pun, semuanya hanya salah faham sahaja. Tapi tak semua orang yang bersangka buruk selepas betul-betul menonton video itu," ujarnya.

www.myartis.com / Sumber & foto: mStar, Astro Gempak & Instagram Fikry Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT PENGAJIAN PERINGKAT PHD - AHMAD IDHAM KINI BERGELAR DOKTOR FALSAFAH

Setelah beliau berjaya menamatkan pengajian pada peringkat PhD di Universiti Utara Malaysia, Ketua Pegawai Eksekutif Perbadanan Kemajuan Filem Nasional Malaysia (FINAS), Ahmad Idham kini bergelar Doktor Falsafah.

Dr Ahmad Idham berkongsi berita gembira tersebut dalam satu entri di Instagramnya dengan menyertakan surat rasmi daripada Universiti Utara Malaysia yang menandakan bahawa dia sudah berjaya menamatkan pengajiannya.

"Alhamdulillah. Tq @uumofficial dan semua yg bersama saya mengharungi cabaran pengalaman ini. Terima kasih juga pada Penyelia saya Prof. Dato' Seri Dr. Mohamed Mustafa Ishak dan Penyelia 2 saya Prof Dr Rohana," tulis Dr Ahmad Idham sebagai kapsyen pada entri di Instagramnya itu.

Beliau yang membuat thesis dengan tajuk 'Ekosistem dan Dasar Industri Perfileman Malaysia: Satu Kajian ke Atas Pengantarabangsaan Filem Melayu' dan dianugerahkan dengan Doktor Falsafah di bidang Pengurusan. Dr Ahmad Idham turut menerima ucapan tahniah daripada rakan-rakan artis serta pemain-pemain industri seni tanah air.

Klik untuk gambar bear

www.myartis.com / Sumber & foto: Astro Gempak & Instagram Ahmad Idham

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR - WAJAH TERKINI HAYDER, ANAK MON RYANTI

Nampaknya, pejam celik... dah besarlah Muhammad Hayder Hayyan, anak sulung kepada pelakon filem 'Jangan Pandang Belakang Congkak' dan juga penyampai radio Ultra FM, Mon Ryanti atau nama sebenarnya Mon Ryanti Muhammad Sahudina Lee ni.

Untuk info, umur Hayder kini sudah memasuki usia 11 bulan.

Jom kita tengok gelagat si comel ini!

GAMBAR LAIN:
Klik untuk size besar

Foto: Mon Ryanti IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SENARAI PROTEGE MENTOR MUSIM KE-6

Program realiti popular, Mentor musim ke-6 telah memilih enam protege kepada Adam, Ferhad, Ramlah Ram, Ella, Faizal Tahir dan Ogy Ahmad Daud. Mereka ialah KJ, Wanie, Ana Syuhada, Ella, Anas dan Zatul.

Berikut ialah biodata protege bagi Mentor musim ke-6 yang bakal bersiaran secara langsung buat kali pertama di Auditorium MBSA, Shah Alam, Selangor pada Ahad 18 Mac 2012 jam 9.00 malam. Persoalannya, siapakah protege yang bakal mebawa pulang wang tunai RM100,000 dan protege manakah yang akan terus menyinar selepas itu?

Klik untuk imej besar...

Protege Fauziah Dato’ Ahmad Daud
Nama : Noor Nazatul Farahin Mohd Hussin
Nama Samaran : Zatul
Asal : Bedong, Kedah
Umur : 23 tahun

Protege Ferhad
Nama : Salwani Sawi
Nama Samaran : Wanie
Asal : Wilayah Persekutuan Labuan
Umur : 18 tahun

Protege Faizal Tahir
Nama : Anas Bin Ridzuan
Nama Samaran : Anas
Asal : Perak
Umur : 23 tahun
Pendidikan : Ijazah Filem, Teater dan Animasi UiTM
dan aktif dalam teater bersama Dewan Bahasa dan Pustaka

Protege Ramlah Ram
Nama : Ana Syuhada Noor Asram
Nama Samaran : Ana Syuhada
Asal : Shah Alam
Umur : 21 tahun
Pendidikan: Diploma Muzik (Vokal)

Protege Adam
Nama : Abdul Kadir Haji Unding Lana
Nama Samaran : KJ
Asal : Kota Kinabalu
Umur : 24 tahun
Pengalaman : Showdown 2010 dan 2011, Borneo Crew
dan Borneo Soul Breakers

Protege Ella
Nama : Puteri Caroline Mohd Kamel
Nama Samaran : Caroline
Asal : Tanah Merah, Kelantan
Umur : 20 tahun


7 GAMBAR - SEKITAR 'HONEYMOON' FAHRIN AHMAD & ELENA HANI DI VENICE

Gambar-gambar sekitar bulan madu Fahrin Ahmad dan Elena Hani di Venice, Itali.

Untuk rekod, pasangan ini diijabkabulkan pada 9 Mei lalu di Pusat Konvensyen Sime Darby.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JADI BAHAN KECAMAN - ELLIE SURIATY RASA TERKILAN

"Saya pernah menegur seorang selebriti apabila dia mendakwa tindakan saya dan seorang teman menangis ketika bekas isteri Perdana Menteri, Datin Seri Rosmah Mansor, ditahan Suruhanjaya Pencegahan Rasuah Malaysia (SPRM) sebagai sangat lucu, selain saya kononnya dibayar.

"Kenapa perlu buat tuduhan sedemikian, sedangkan saya lihat dirinya sendiri tidak pernah menyumbangkan apa-apa. Takkanlah saya sanggup memperjudikan kerjaya seni yang sudah berusia dua dekad semata-mata kerana duit?

"Jika betul saya dibayar, perjuangan saya akan jadi seperti yang dibayar, bukannya seperti dilakukan ketika ini," kata pelakon dan pengarah Ellie Suriaty Omar yang terkilan apabila perbezaan fahaman politik membuatkan dirinya sering menjadi bahan kecaman serta sendaan rakan selebriti.

Menurut Ellie, 48, dia lebih berasa kecewa apabila segelintir selebriti mendakwa semangatnya dalam memperjuangkan UMNO disebabkan wang.

Klik untuk gambar besar

Dalam perkembangan berkaitan, aktres yang mula dikenali menerusi filem, 'Spinning Gasing', ini menafikan dakwaan sesetengah pihak kononnya video ucapan protes dilakukannya di depan ibu pejabat SPRM, seperti yang tular baru-baru ini, sebagai lakonan.

Tegas Ellie, luahannya lahir dari hati yang ikhlas, sekali gus menterjemahkan semangat perjuangannya selama ini.

"Apabila ada yang menganggap tindakan itu sebagai lakonan, ia satu penghinaan buat saya. Kerjaya lakonan adalah sesuatu yang profesional dan kita tidak boleh nak berlakon ikut suka-suka sahaja.

"Saya bukan seorang ahli politik, tetapi aktivis. Saya terpanggil untuk bersuara kerana berang apabila ada ura-ura mahukan UMNO dibubar," kata Ellie yang turut menafikan dirinya seorang bersikap perkauman.

Terdahulu, isteri pelakon Azri Iskandar ini menghadiri majlis sidang media Anugerah Skrin (ASK) 2018 di Bukit Kiara, di sini.

Telefilem arahannya, 'Tulus Cinta', yang menampilkan lakonan Amar Asyraf dan Siti Elizad dicalonkan dalam kategori Drama Terbaik pada anugerah terbabit yang bakal berlangsung di Dewan Merdeka, Pusat Dagangan Dunia Putra (PWTC) pada 2 November depan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAHSIA 21 TAHUN - ZARINA ZAINUDDIN AKHIRNYA DEDAH WAJAH SUAMI & MADU

Setelah ditangguhkan kerana banjir, kini pelakon Zarina Zainuddin tampil mendedahkan wajah suami dan madunya yang hampir 21 tahun dirahsiakan. Nah... sekarang barulah tiada rahsia lagi! Heh.

Untuk makluman, suami Zarina bernama Datuk Seri Dr. Abdul Raihan Wan Jaafar dan mereka nikah ketika usia Zarina 22 tahun. Seperti yang kita sedia maklum, Zarina merupakan isteri kedua kepada Datuk Seri Dr. Abdul Raihan dan madunya bernama Datin Seri Noorhasimah Mohd. Noor.

Menurut Zarina, sebelum hasratnya yang ingin berkahwin dengan Datuk Seri Dr. Abdul Raihan, dia sendiri telah pergi meminta izin daripada isteri pertamanya.

Madu Zarina - Klik gambar untuk size besar

"Berlaku salah faham tentang hasrat saya untuk berpoligami apabila saya sendiri yang meminta kebenaran berkahwin daripada Noorhashimah pada peringkat awal dulu. Apabila Datin Seri terima, saya bersyukur dan pada waktu itu saya berjanji untuk menjadi madu dan isteri yang baik.

"Alhamdulillah mereka memahami kerjaya saya yang terdedah dengan publisiti. Syaratnya saya tidak membabitkan mereka berdua.Saya bersyukur dapat bermadu dengan Noorhashimah yang banyak mengajar saya cara berniaga," ujar Zarina dipetik sebagai berkata.

Tahniah Zarina kerana berterus-terang!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK DAH MULA TERCARI-CARI ABAM - ALI PUTEH

Adik Abam iaitu Ali Puteh berkata, anak arwah abangnya, Syed Uthman Hamzah Al-Juffrey yang kini berusia lapan bulan sudah mula tercari-cari bapanya setelah empat hari pemergian Allahyarham.

Malah katanya anak Abam itu lebih banyak diam dan tidak meragam termasuk kakak iparnya yang juga balu arwah, Siti Nurhidayah Mohd Ali juga banyak mendiamkan diri.

"Anak arwah sudah mula tercari-cari bapanya. Sudah hari keempat, kakak ipar lebih banyak diam. Begitu juga dengan anaknya yang tidak meragam. Dia sama macam Abam yang banyak diam.

"Cuma, dia sudah mulai tercari-cari sebab sampai sekarang rumah sentiasa dipenuhi orang menziarah. Dari pagi sampai malam. Mungkin dia pun hairan kenapa setiap hari ramai orang. Tapi, disebabkan dia masih kecil jadi tidak tahu apa yang berlaku," ujarnya dipetik sebagai berkata pada Harian Metro.

Klik untuk gambar besar

Dalam pada itu, Ali teringat pesanan terakhir yang diterima daripada arwah supaya menjaga ibunya yang tidak sihat dan berkerusi roda.

"Arwah pergi mengejut tanpa sebarang pesan. Namun, minggu lalu dia ada cakap kepada emak yang jiwanya kosong dan tidak fikir apa-apa lagi. Dia juga pesan kepada emak dan sampaikan pada saya supaya banyak rehat. Jangan terlalu penat bekerja.

"Malah, minggu lalu juga dalam kumpulan Whatsapp keluarga, dia mengatakan sekarang giliran saya menjaga emak pula. Jangan lupa bagi emak makan ubat. Saya jawab, okay dan tidak ada masalah. Kebetulan emak sudah sebulan tinggal di rumah saya," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'LAMBUNG' ANAK TINGGI-TINGGI - FASHA SANDHA BALAS TEGURAN NETIZEN

Baru-baru ini, pelakon Fasha Sandha menerusi laman Instagram miliknya telah berkongsi momen bertemu dengan anak bongsunya, Aisha Amaira selepas pulang dari kerja.

Dalam video tersebut, Sandha dilihat sedang bermain dengan anaknya yang jelas kelihatan gembira dan gelak tidak berhenti-henti apabila Fasha 'melambungkan' dia ke atas.

"Momen paling best bila balik kerja. Rindu anak2 ibu selalu masa ibu kat tempat kerja. ❤ #iburayfalrayshaaisha," tulisnya.

Bagaimanapun, tindakan Fasha itu telah mendapat pelbagai reaksi daripada netizen dimana ada diantara mereka mempunyai pandangan yang berbeza.

Klik untuk gambar besar

Ada yang berasa 'geram' melihat anak perempuannya itu kerana comel ketika sedang bergelak ketawa tetapi dalam pada itu, ada juga netizen yang menasihati pelakon tersebut agar berhenti membuat aksi sedemikian yang kemungkinan boleh mendatangkan bahaya.

Mereka meminta agar pelakon yang cukup popular dengan filem 'Anak Mami Kembali' itu tidak melambung anaknya tinggi-tinggi kerana bimbang terlepas serta anaknya akan mengalami gegaran otak.

Walaupun dikecam, Fasha sempat mempertahankan dirinya bahawa perbuatan yang dilakukan bersama anaknya hasil perkahwinan dengan pelakon Aidil Aziz itu dijamin keselamatannya supaya tidak terlepas.

"Kena pastikan u fokus, fokus sama macam sedang mendukung. Mendukung pun kadang2 boleh terlepas kan," balas Fasha.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISYAKI DEMAM DENGGI - AFDLIN SHAUKI DIMASUKKAN KE HOSPITAL

Petang semalam, pelakon dan pelawak Afdlin Shauki atau nama sebenarnya Afdlin Shauki Aksan, 43, telah dimasukkan ke Pusat Perubatan Gleneagles, selepas disyaki demam denggi.

Pembantu peribadinya, Marcella berkata, Afdlin dibawa ke pusat perubatan berkenaan selepas mengalami demam panas sejak seminggu lalu.

"Semalam kira-kira pukul 4 petang (Ahad), kami membawa dia ke hospital kerana keadaan di semakin teruk dan demam yang dialami selema lebih seminggu masih tidak menunjukkan tanda-tanda pulih.

Klik gambar untuk size besar

"Setakat hari ini, suhu badannya sudah 38°C berbanding semalam 40°C, manakala keadaan platlet darah semakin rendah iaitu kini 90 bpl (billion perliter)," ujar Marcella dipetik sebagai berkata.

Tambah Marcella, Afdlin juga terpaksa membatalkan beberapa aktiviti dan acara hiburan termasuk program Super Spontal All Star yang berlangsung pada Jumaat lalu.

Katanya, buat masa ini pelawak tersebut masih menjalani rawatan lanjut dan dinasihati mendapatkan rehat yang cukup.

"Dia tidak boleh banyak bercakap dan tiada selera untuk makan, doktor masih lagi membuat rawatan dan pemeriksaan lanjut.

"Setakat ini juga doktor belum memaklumkan bila dia boleh keluar," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PUNCA JARANG KELUAR BERTEMU ORANG - NAZREY JOHARI DEDAH DERITA PENYAKIT PSORIASIS SEJAK 17 TAHUN LALU

"Saya sebenarnya masih kurang sihat, saya tidak boleh terlalu panas atau terlalu sejuk. Saya ada masalah kesihatan dari segi psorasis (penyakit kulit). Sebenarnya penyakit yang saya hidap ini sejak saya keluar daripada Raihan iaitu tahun 2006.

"Ada masa ia akan teruk... untuk sekarang ini ia turun sikit-sikit, itu yang saya gagahkan diri untuk ke Kuala Lumpur," demikian kata bekas anggota kumpulan Raihan, Nazrey Johani yang mendedahkan bahawa dirinya menderita penyakit psoriasis sejak 17 tahun lalu membuatkan dia jarang bertemu dengan orang ramai.

Jelas Nazrey, 51, disebabkan penyakitnya itu dia tidak mampu bertahan lama dalam keadaan cuaca panas mahupun sejuk sekali gus membuatnya rasa tidak sedap badan.

Terlihat pucat ketika itu berkata suhu rendah membuatkan dia terlihat seakan-akan tidak sihat kerana menahan kesejukkan penghawa dingin.

Pun begitu, Nazrey menganggap bahawa ini semua ujian Allah SWT yang diberikan kepadanya ketika melakukan dakwah dan mencari dana untuk pembangunan madrasahnya.

Klik untuk gambar besar

"Penghawa dingin macam ini saya tak tahan. Saya sekarang ini mungkin nampak pucat sikit sebab menahan sejuk sahaja... nampak pucat sikit sebab saya tahu saya belum sihat sepenuhnya.

"Doktor kata psoriasis yang boleh disebabkan tekanan. Apa pun ini ujian Allah kepada saya untuk meneruskan kerja-kerja dakwah, mencari dana, dan menguruskan madrasah. Ada masa saya mampu berjumpa dengan orang ada masa tidak mampu kerana kesihatan saya ini," tuturnya lagi.

Dalam pada itu, Nazrey memberitahu, dia gagahkan diri untuk terbang dari Sabah ke Kuala Lumpur bagi jemputan daripada rakan-rakan nasyid, meskipun kesihatannya dalam keadaan tidak menentu.

"Jemputan untuk konsert Saujana ini adalah yang saya usahakan untuk mampu menunaikan, banyak jemputan lain sebenarnya. Saya tak dapat nak jayakan tapi Alhamdulillah berbeza dengan jemputan kawan-kawan dan sahabat seperjuangan saya ini. Kalau rasa tidak sihat pun, kena usaha untuk sihat," ujarnya lagi.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU JUMPA PEGUAM - ISTERI FIZO AKUI, ENGGAN KONGSI LEBIH LANJUT

"Sebelum ini memang saya ada rujuk pada pejabat agama, peguam dan pakar motivasi perkahwinan untuk mendapatkan nasihat mengenai isu rumah tangga kami," demikian akui ahli perniagaan yang juga isteri pelakon, Fizo Omar iaitu Mawar Abdul Karim, 30, berhubung dirinya mendapatkan khidmat nasihat peguam mengenai isu rumah tangga dialami.

Bagaimanapun, Mawar tidak berkongsi lanjut tarikh, masa dan lokasi dia berbuat demikian. Mawar ketika dihubungi, sekali lagi memohon maaf kerana belum bersedia memberikan komen mengenai apa yang terjadi. Katanya, apa yang terjadi dalam rumah tangga mereka kini adalah rahsia antara dirinya dengan Fizo.

Ditanya mengenai luahan hati suaminya di Facebook, kelmarin, yang seolah-olah menggambarkan keretakan rumah tangga dibina sejak enam tahun lalu, Mawar tetap mengunci mulut: "Semua orang impikan kebahagian dalam rumah tangga. Cuma, apa pun yang berlaku biarlah antara suami isteri saja yang tahu. Saya takut komen disalah tafsir. Saya minta maaf sangat, buat sementara tak boleh komen".

Klik untuk gambar besar

Terdahulu, Fizo memuatnaik status di Facebook antara lain berkata, menerima apa saja keputusan mahkamah dan memaafkan semua pihak. Menerusi status sama, Fizo mengharapkan doa semua supaya mereka dapat penyelesaian terbaik dalam isu rumah tangga.

Malah, Fizo juga memberi gambaran hubungannya dengan Mawar akan terus baik demi membesarkan anak mereka, Wan Maryam. Fizo dan Mawar mendirikan rumah tangga pada November 2013 dan hasil perkongsian hidup, mereka dikurniakan anak perempuan, Wan Maryam, yang kini berusia dua tahun.

www.myartis.com / Sumber & foto: Harian Metro, Instagram Mawar Karim & Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI NAFI PERNAH HAMIL - ALHA ALFA: "AKU PENAT DENGAN SEMUA INI!!"

Bekas isteri jurusolek dan usahawan kosmetik, Datuk Alha Alfa iaitu Noor Azlin Ismail menerusi laman Instagram miliknya (@arelin_ismail) telah membuka mulut mengenai kontroversi perceraian mereka. Melihat pada entri yang dimuatnaik, wanita berusia 24 tahun itu seakan meluahkan rasa hatinya: "Yang dihidang untuk mata, tak sama dengan yang bakal dirasa dengan lidah," tulisnya.

Rata-rata pengikutnya meniupkan kata-kata semangat kepada Azlin di ruangan komen entri terbabit. Di ruangan yang sama, Azlin turut menafikan dirinya hamil dengan membalas komen salah seorang pengikutnya: "Alahan pembawakan ke Datin... Sabar ya," tulis @ezatyeza. - "Tak adalah, saya tak pernah mengandung," jawab Azlin ringkas.

Ia sekaligus menafikan kenyataan Alha sebelum ini yang mendakwa Azlin pernah mengalami keguguran. Di ruangan Instagram Stories pula, Azlin berterima kasih kepada semua pihak yang memberikan sokongan kepadanya di saat getir ini.

"Ya Allah, banyaknya orang DM, WhatsApp comment bagi kata-kata semangat untuk Alin. Terima kasih sangat-sangat. Yang mana tak balas, Alin minta maaf tapi Alin baca satu-satu ya. Doakan Alin yang baik-baik ya. Amin," kata Azlin yang mendirikan rumah tangga dengan Alha pada 28 September tahun lalu di Taiping, Perak, selepas mengikat tali pertunangan selama setahun.

Klik untuk gambar besar

Sebelum ini, pendedahan Alha mengenai perceraiannya mengundang kecaman netizen apabila ada yang beranggapan dia hanya membuka aib bekas isterinya. Menurut Alha atau nama sebenarnya Abdul Al Halim Mohd Al Fadzil, 31, dia tidak kisah dengan kecaman kerana dirinya sudah tidak mampu lagi menanggung perkara itu seorang diri.

Alha juga meluahkan rasa kecewa apabila segala kebaikan yang pernah dilakukannya sebelum ini tidak dilihat: "Minta maaflah... Kalau nak kata aku buka aib pun, lantak pi la. Aku dah penat dengan semua ini!! Kenapa aku saja yang kena hadap semua ini?

"Tak nampak langsung dah ke kebaikan yang aku pernah lakukan? Jahat semua ke yang aku buat selama ini? Kenapa? Kenapa orang yang aku sayang pun sanggup menipu. Sanggup nak jatuhkan maruah aku kat orang? Sanggup nak malukan aku dekat semua orang?" tulisnya menerusi laman Instastory.

Pada Ahad lalu, Alha mendedahkan dia dan Azlin mengambil keputusan untuk berpisah secara baik setelah tiada lagi persefahaman antara mereka. Menerusi posting yang sama, Alha berkata dia hampir menjadi seorang bapa sebelum isterinya mengalami keguguran baru-baru ini.

Sementara itu, Alha yang memadam posting berkaitan perceraian itu menjelaskan tindakan itu dilakukan supaya bekas isterinya meneruskan kehidupan tanpa gangguan orang luar: "Saya padam bukan sebab saya takut tapi cukuplah beberapa orang yang sempat baca dan tahu situasi yang berlaku. Saya tak nak bekas isteri saya terganggu dan biarlah tamat begini kisah kami.

"Doakan kami dengan jalan yang lebih baik Allah luaskan selepas ini. Kepada netizen, cakaplah selagi mampu, fitnah dan kutuk la saya selagi daya. Kepada bekas isteri, saya diam dan berhenti di sini bukan maksud saya kalah. Tapi cukuplah niat saya nak beritahu orang yang awak bukan lagi isteri saya. Jadi, tidaklah terbatas lagi perjalanan hidup awak," ujarnya.

www.myartis.com / Sumber & foto: mStar, Astro Gempak & Instagram Alha Alfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - GELAGAT TMJ DENGAN PUTERINYA

Gelagat Tengku Mahkota Johor (TMJ), Tunku Ismail Sultan Ibrahim bersama puteri sulungnya yang diberi nama Tunku Khalsom Aminah Sofiah.

Untuk makluman, isteri TMJ iaitu Che Puan Khaleeda Bustamam selamat melahirkan puteri sulung mereka pada 25 Jun lalu di Wad Diraja, Hospital Sultanah Aminah (HSA) Johor Bahru.

Jom lihat!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - BILA 'ADI PUTRA' DIDAKWA KAHWIN KALI KEDUA

Waahhh... panas sungguh gosip dan foto terkini mengenai lelaki yang mirip Adi Putra yang tersebar menerusi aplikasi Whatsapp. Menurut laporan akhbar, pernikahan 'pelakon' tersebut didakwa telah berlangsung pada hari Sabtu baru-baru ini.

Malah beberapa media turut menerima foto 'pelakon' tersebut sedang mengucup dahi seorang wanita dan kedua-duanya lengkap berpakaian pengantin berwarna krim dan peach.

Malah menerusi laporan Harian Metro, 'pelakon' itu didakwa berkahwin kali kedua dengan seorang janda anak satu.

Majlis pernikahan pasangan itu dikatakan berlangsung di kediaman pihak pengantin perempuan dengan disaksikan keluarga dan sahabat karib.

Wanita berusia 33 tahun itu juga dikatakan rakan kongsi perniagaannya sejak setahun lalu dan dia merupakan suaminya yang ketiga.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Namun, isteri pelakon itu,  tidak mengetahui berita perkahwinan kedua suami itu.

Dia turut enggan memberi sebarang komen tentang perkara itu dan menyerahkannya kepada suaminya untuk menyelesaikan masalah mereka.

Sementara pelakon tersebut pula gagal dihubungi kerana telefon bimbitnya tidak dijawab.

Untuk info, pelakon terbabit pernah memfailkan kes penceraian terhadap isterinya pada 11 Mei 2012 tetapi menarik balik permohonan tersebut pada 21 Mei tahun yang sama.

Sumber: Harian Metro/AstroGempak - Foto Adi FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TAK RECOVER DENGAN BAIK... TAPI POSITIF DEMI HARI" - SHARNAAZ ANJUR SOLAT HAJAT

Menerusi laman Instagram, pelakon Sharnaaz Ahmad telah memuatnaik entri dimana dia menjemput orang ramai hadir untuk melakukan solat hajat buat anak lelakinya, Jebat Jayden Ahmad malam ini. Menurut Sharnaaz, solat hajat itu dilakukan dengan tujuan untuk memohon dan mendoakan kesejahteraan serta kesembuhan Jebat selepas menjalani pembedahan.

"Sesiapa yg free dan berdekatan boleh jemput hadir di masjid Asy-syakirin (KLCC) malam ini, selepas solat tharawikh lebih kurang jam 10 lebih.. dijemput solat tarawikh bersama kemudian disusuli dgn solat hajat.. sama sama membantu di bulan mulia ini.

"Untuk yg belum tahu, Jebat kena UTI, dan ada block di salur kencing dia.. dah selesai jalani operation. Namun tak recover dgn baik.. tapi syukur sedikit demi sedikit nampak perubahan positif hari demi hari," tulis Sharnaaz di IGnya.

Dalam pada itu, menerusi ruangan komen, rata-rata pengikutnya mendoakan kesihatan Jebat dan tidak berhenti mendoakan anaknya. Terdahulu, anak sulung Sharnaaz dan Noor Nabila yang pada 30 Ogos tahun lalu itu dilaporkan mengalami jangkitan saluran kencing (UTI).

Klik untuk gambar besar

www.myartis.com / Sumber & foto: Astro Gempak, Instagram Sharnaaz Ahmad & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 PHOTO - RAGAM ANAK TOMOK

Comel dan manja! Begitulah gambaran mengenai anak Tomok yang bernama Arrianshah Akid yang kini makin besar dan berusia satu tahun tiga bulan.

Iyalah... mana tak manja, bila Arrianshah asyik dibelai dan dimanjakan oleh Tomok? Anak sulunglah katakan!

Klik untuk imej besar...

Tomok bersama bekas anggota New Boyz...


OPEN HOUSE AZWAN ALI LEPAS RAYA..!

Ramai yang rasa pelik apabila Azwan Ali didakwa mahu membuat rumah terbuka (open house) selepas Syawal iaitu 3 Oktober ini. Pelbagai perkara diungkit terutama apabila Azwan baru sahaja pulang dari umrah dengan dakwaan perangai lamanya masih tak berkurang.

Namun mungkin segelintir daripada kita terlepas pandang bahawa rumah terbuka sebenarnya boleh dilakukan bila-bila masa sahaja tak kira lepas raya. Ia sebenarnya mengikut kemampuan dan kesesuaian masa kita, bukan sekadar nak menunjuk-nunjuk atau nak mempamerkan rumah besar.

Mungkinkah Azmin Ali turut dijemput nanti? Klik untuk imej besar...

Difahamkan, rumah terbuka Azwan yang diberi nama 'Sudi Sudi Aidilfitri Azwan Ali' itu bakal menjemput ramai artis dan pihak media yang selama ini banyak menyokong kariernya. Azwan juga dikatakan turut mengundang beberapa individu yang pernah menjadi musuh ketatnya sambil mengadakan majlis doa kesyukuran.

Untuk info, rumah Azwan terletak di alamat No 11A, Jalan Andaman 5, Taman Andaman Ukay, Ukay Perdana, Kuala Lumpur. Majlis hanya akan bermula pada jam 6 petang hingga malam dengan segala hidangan akan dimasak sendiri oleh Azwan.

Syabas diucapkan buat Azwan kerana tidak hipokrit dan menjadi dirinya sendiri. Kepada peminat-peminat Azwan, ayuh kita serbu rumah pengacara sensasi ini sambil bawa bekas kosong untuk 'tapau' banyak-banyak..!!


MENGAKU DILAMAR 2 HARI LEPAS ELLIE DICERAI, WANITA TERKEJUT DAPAT BERITA NAK KAHWIN ORANG LAIN - AZRI ISKANDAR BENGANG DITUDUH 'PLAYBOY'

"Saya dah kenal dia dalam lima tahun, dah lama lost contact. Tapi apabila dapat tahu dia cerai, saya just contact tanya khabar dan tanya kenapa cerai selepas 19 tahun. Hubungan tu jadi rapat balik. Dia ajak jumpa selepas dua hari cerai tu. Tapi saya tak nak sebab saya tak mahu dikatakan punca keretakan rumah tangga mereka.

"Ketika perjumpaan itu, Azri ada memberitahu niatnya untuk bernikah dengan saya dan membawa saya untuk pulang ke kampung halamannya berjumpa dengan makcik dan ahli keluarga lain. Apabila jumpa tu tiba-tiba dia ajak nikah dan jumpa keluarganya kat kampung. Dia cakap nak nikah kat mana, buat kat masjid ke kat rumah. Saya pun tak habis fikir lagi. Tapi saya kata benda ni baru lagi kenapa nak nikah.

"Apabila dia ajak balik kampung saya ikut je la, tujuan dia untuk ziarah kubur. Saya jumpa dengan keluarga dia dan ahli keluarga dia... semua baik. Dia ada tunjuk perubahan sikit lepas balik dari kampung tu, lepas tu saya perasan dia rapat dengan perempuan nama Ara. Saya tanya siapa perempuan ini, dia kata hanya kawan.

"Saya undurkan diri. Sebenarnya saya terkilan juga tapi nak buat macam mana, apabila saya fikir balik itu adalah jodoh dia," demikianlah pengakuan seorang wanita yang mahu dikenali sebagai F yang mendakwa Azri Iskandar pernah berjanji untuk bernikah dengannya dan sudah berjumpa keluarga pelakon itu di kampung.

Klik untuk gambar besar

Semua sedia maklum, Azri baru sahaja mengumumkan bakal berkahwin dengan penulis skrip bernama Dr Azra Diera dalam masa terdekat, namun muncul pula seorang wanita yang mendakwa dipermainkan pelakon itu.

Berkongsi lanjut perkenalan dengan pelakon itu, F berkata, dia mengenali Azri sejak lima tahun lalu namun berhubung semula dua hari selepas Azri bercerai dengan pelakon dan pengarah Elly Suriaty.

Namun kata F, dia kemudiannya bersetuju untuk bertemu Azri. Kata F, dia agak terkejut dengan pelawaan tersebut dan menganggap ia terlalu cepat bagi seorang lelaki membuat keputusan untuk berkahwin selepas bercerai.

Bagaimanapun F mengakui terkejut dan rasa dipermainkan selepas membaca berita bahawa pelakon tersebut bakal berkahwin dengan wanita lain dalam masa terdekat.

Enggan berdiam diri, Azri yang bercerai dengan Ellie talak satu di Mahkamah Rendah Syariah Gombak Timur pada 17 Mei lalu itu tampil menepis tuduhan wanita tersebut.

Kata duda berusia 54 tahun itu, dia tidak pernah bercinta dengan mana-mana perempuan selepas bercerai dengan Ellie Suriaty dan apa yang didakwa wanita itu tidak benar sama sekali.

"Itu fitnah. Saya tidak cintakan orang lain pun. Dulu dengan Ellie, dia tak nak saya, saya lepaskan. Then wanita pertama lepas bercerai adalah Azra la. Dia la saya punya kekasih dan saya ingin memperisterikan dia secara sah.

"Saya tak ada perempuan lain. Bila pula saya ada perempuan lain, lepas itu, kahwin pula dengan orang lain. Jahatnya Azri Iskandar," ujarnya yang dipetik sebagai berkata kepada mStar.

Dalam pada itu, Azri menegaskan bahawa dia akan mengambil tindakan undang-undang terhadap mana-mana pihak yang ingin menjatuhkan maruah dan memalukannya.

"Buktikan... kang saya saman nanti. Kalau you tulis Ara itu perampas lagi, sehinggakan apabila saya pergi Perlis esok ayah dia tak buka gate kerana malu dengan saya... saya akan saman satu-satu," jelas pelakon 'Pontianak Harum Sundal Malam' ini lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YAKIN BOLEH DAPAT, CUBALAH" - RUHAINIES DEDAH ARTIS CUBA GODA KEKASIHNYA

Pelakon Ruhainies yang sudah menyulam cinta dengan jejaka yang dikenali sebagai Mr E hampir tiga tahun itu mengakui ada dugaan yang perlu dihadapi sama seperti pasangan bercinta yang lain. Malah, Ruhainies mendedahkan ada sahaja wanita yang cuba mengganggu kekasihnya, malah ada juga dikalangan artis yang mahu mencuba nasib. Bagaimanapun, Ruhainies berkata dia tetap positif dan percaya pada takdir Allah.

"Tipulah kalau bercinta tidak ada dugaan. Saya pun macam orang lain juga, ada pancaroba dalam perhubungan. Ada juga orang yang cuba kacau kekasih saya. Buat saya lebih keliru, dalam kalangan artis pun ada yang mencuba nasib. Apabila jumpa depan mata, pijak semut pun tak mati. Belakang saya, mereka galak mencuba. Konsep saya mudah saja, kalau yakin boleh dapat, cubalah," katanya.

Dalam pada itu, Ruhainies berkata dia tidak terburu-buru untuk berkahwin kerana ingin memberi laluan kepada kakaknya, Risteena untuk berumah tangga terlebih dahulu: "Saya nak tunggu kakak dulu dan kalau boleh tak mahu melangkah bendul.

"Namun, kalau ditakdirkan saya berkahwin dulu sebelum kakak, saya okey. Kekasih saya pun ada bercakap dengan saya, kalau boleh nak mempercepatkan supaya kami dapat hidup bersama. Bagaimanapun, seboleh mungkin saya nak bertunang dulu. Lagipun, saya masih muda".

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KETIGA SELAMAT DILAHIRKAN - MIA AHMAD & SUAMI TIMANG ANAK PEREMPUAN

"Assalamualaikum. Alhamdulillah isteri saya selamat melahirkan anak perempuan anak ke-3 kami, 1.25am pagi tadi. Terima kasih kepada semua yang mendoakannya. Semoga dipermudahkan uruskan kalian semuanya ❤🙏🏼 @mia.ahm4d @sayf.issa__iris 🤲🏻❤."

Itulah tulis pemain bola sepak Sri Pahang (FC), Mohd Izham Tarmizi, 32, menerusi laman Instagram miliknya dimana dia berkongsi berita gembira bahawa isterinya, pelakon Mia Ahmad telah pun selamat melahirkan anak ketiga mereka, seorang bayi perempuan pada pukul 1.25 pagi, Selasa.

Pada Sabtu lalu, Mia atau sebenarnya Samihah Ahmad Baderi, 35, memuat naik video anak keduanya, Iris dengan berkongsi momen terakhir sebelum bertukar status menjadi seorang kakak. Mia turut memohon doa orang ramai agar dipermudahkan urusan kelahiran anaknya kelak.

Klik untuk gambar besar

"Hari terakhir jadi 'adik' hari ni... InshaAllah esok title kakak dah dia.. Mommy emosilah 😫. Ya Hafiz Ya Muhaimin.. Yang Maha menjaga dan Mengawasi, daku serahkan anak-anakku, keluarga ku, seluruh isi bumi untuk dijaga dan diawasi oleh Mu," tulis Mia.

Untuk makluman, Mia mendirikan rumah tangga dengan Izham pada 13 Januari 2017. Hasil perkahwinan mereka, pasangan ini dikurniakan sepasang cahaya mata iaitu Sayf Issa, 4, dan Iris yang kini berusia dua tahun.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI TAK BERCINTA, CUMA KAWAN RAPAT" -  RUHAINIES

Jika kenyataan Azrel Ismail sebelum ini berkata yang mereka sudah menjalin hubungan sejak setahun lalu, kali ini lain pula kenyataannya apabila Ruhainies menafikan dirinya itu bercinta dengan Azrel sebaliknya berkata sekadar kawan rapat sahaja.

Menurut Ruhainies, kenyataan daripada Azrel yang mengatakan bahawa dia dan dirinya sedang bercinta itu sebenarnya lebih kepada bersifat 'suka' semata-mata dan tidak lebih sehinggakan dikatakan bercinta.

"Saya dan Azrel berkawan rapat tak ada pun bercinta. Tapi kalau ada jodoh saya tak tolak. Saya selesa berkawan dengan dia.

"Sebenarnya dia tak cakap bercinta tetapi dia suka sahaja. Suka ini boleh kita interpretasikan pelbagai maksud yang banyak. Dia juga artis paling saya rapat dalam industri.

"Saya nak jelaskan di sini bahawa kami berdua tidak bercinta. Status saya solo begitu juga dengan Azrel," jelas Ruhainies.

Katanya lagi, isu yang mendakwa mereka berdua bercinta ialah ketika bergandingan dalam drama bersiri 'Menantu Ting Tong'. Di situ ramai yang melihat mereka berdua mempunyai keserasian dan timbul pula isu yang kononnya mereka berpacaran.

Pun begitu, Ruhainies berkata dia masih belum terfikir untuk berkahwin dalam masa yang terdekat kerana masih banyak perkara yang perlu dipelajarinya dalam industri seni.

"Saya masih muda dan jauh lagi perjalanan dalam industri seni, tak terfikir pun nak kahwin lagi. Saya berpegang kepada jodoh," katanya yang akan berkahwin sebelum berumur 30 tahun.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAKAL TIMANG ANAK JUN INI - SAHARUL RIDZWAN & ISTERI INGIN KEJUTAN

Walaupun imbasan dilakukan sudah menampakkan jantina cahaya mata sulung mereka namun pelakon Saharul Ridzwan dan isteri, Qaabila Deena Emir Mohamed Akif Emir yang kini sedang hamil lima bulan itu memilih untuk tidak mengetahuinya.

Kata Saharul, dia dan isteri tidak kisah mengenai jantina anak asalkan bayi yang bakal dilahirkan Jun depan nanti sihat dan sempurna. Dalam masa sama, pasangan ini juga ingin ia menjadi kejutan.

"Sejujurnya saya dan isteri memang tidak kisah mengenai soal jantina anak kerana paling penting bayi yang bakal dilahirkan nanti sihat dan sempurna.

Klik untuk gambar besar

"Memang kami sengaja tidak mahu tahu kerana inginkan kejutan ketika dia lahirkan nanti walaupun doktor sudah dapat melihat jantinanya ketika imbasan dibuat," jelasnya.

Dalam pada itu, Saharul memberitahu keadaan isterinya berada dalam keadaan baik dan mengakui tidak sabar untuk menantikan kehadiran orang baharu dalam rumah tangga mereka.

"Alhamdulillah semuanya berada dalam keadaan baik dan seperti pasangan lain yang bakal menimang cahaya mata kami pun tidak sabar menantikan kelahiran bayi sulung kami," katanya.

Berkongsi pengalaman mengerjakan Umrah bersama isteri pada 31 Januari lalu, Saharul berkata, walaupun pergerakan Qaabila terbatas kerana hamil namun dia dapat melakukan semua ibadah dengan sempurna.

Malah katanya, pemergian bersama isteri ke tanah suci memberi pengalaman baharu dan berharap dapat berkunjung lagi ke Mekah pada masa hadapan.

"Dahulu ketika saya pergi dengan keluarga dan kali ini bersama isteri dan bayi kami, jadi ia adalah pengalaman yang cukup istimewa.

"Alhamdulillah semua urusan ibadah berjalan lancar walaupun pergerakan isteri terbatas sedikit. Insya-Allah jika ada peluang kami ingin mengerjakan Umrah lagi pada masa hadapan," tuturnya.

Sumber: mStar

Foto: Saharul Ridzwan IG & Deena Emir IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - MALAM BERINAI DIANA DANIELLE

Sekeping gambar berinai Diana Danielle yang akan melangsungkan perkahwinan dengan Farid Kamil esok. Turut kami muatkan ialah beberapa keping gambar menarik dua sejoli ini yang mengabadikan photo mereka ala Saloma dan P. Ramlee.

Selamat diucapkan buat mereka!

Klik untuk imej besar...

Photo oleh: Annaseaskey Photography


AKAUN INSTAGRAM - JULIANA EVANS TAK AKAN BUKA UNTUK ANAK

Tidak seperti kebanyakkan selebriti lain yang kebiasaannya akan membuka akaun Instagram untuk anak mereka, pelakon dan pengacara Che Puan Juliana Evans mengambil pendekatan untuk tidak membuka akaun Instagram (IG) untuk cahaya mata sulungnya. Menurut Juliana, dia kini mempunyai tiga akaun yang perlu dijaga dan setakat ini tiada keperluan untuk membukan akaun IG anaknya, Tengku Kamiliah Zanariah Josephine Ehsan Shah.

"Saya ada dua akaun bisnes dan satu peribadi. Bagi saya cukuplah, nak jaga pun saya memerlukan banyak masa dan usaha," tutur Juliana yang mendirikan rumah tangga bersama Tengku Shariffuddin Shah Tengku Sulaiman Shah Al-Hajj pada April 2017 dan dikurniakan cahaya mata perempuan pada 13 Julai 2019.

Menurutnya, dia juga faham IG anak ini seakan menjadi trend bagi selebriti, namun dia berharap orang ramai menghormati pendiriannya: "Saya faham kalau selebitri lain nak buat macam tu, mungkin untuk karier anak mereka. Namun saya ada pandangan yang berbeza untuk isu ini," katanya.

Klik untuk gambar besar

www.myartis.com / Sumber & foto: Astro Gempak & Instagram Juliana Evans

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AWAK FIKIR KAMI... BUDAK-BUDAK BOLEH DIBULI KE?" - PU AMIN KESAL

Kontroversi yang mendakwa Pencetus Ummah (PU) Abu Sufyan buat hal lagi dan mempunyai skandal baru ketika isterinya, Hana Azraa kini sedang sarat hamil anak pertama mereka itu baru-baru ini hangat diperkatakan.

Biasalah, bila isu melibatkan kes orang ketiga ini memang banyak yang 'naik angin' dan mendapat perhatian ramai apatah lagi ini bukan kali pertama pendakwah bebas itu terpalit dengan kontroversi bermain kayu tiga.

Turut memberikan reaksi terhadap isu itu ialah penyanyi rap, Caprice yang umum mengetahui rajin mengulas isu semasa. Bagaimanapun, dia kali ini tidak memberikan sebarang komen sebaliknya bertindak keluar dari bilik dan menukar baju yang dipakai kepada jubah putih serta meminta pengikutnya berzikir.

Tindakan Caprice itu mendapat kritikan daripada seorang lagi pendakwah iaitu PU Amin yang berkata apa yang dilakukan Caprice boleh dianggap sebagai buli dan menjatuhkan lagi maruah golongan agamawan. Menurutnya, Caprice bersikap tidak adil dan sentiasa membela rakan-rakan baiknya jika mereka dikecam tetapi setiap perkara berkaitan pendakwah pula pasti akan dikritik.

PU Amin atau nama sebenarnya Mohammad Amirul Amin Lokman, 26, kesal dengan tindakan Caprice yang memuatnaik video berbaur sindiran terhadap isu PU Abu di laman sosial Instagram miliknya.

Klik untuk gambar besar

"Laju awak buat kerja, kerja awak tak habis nak membahan para ustaz. Cukup-cukup la bro. Semua benda awak nak ulas. Bila orang lain ulas macam awak buat awak complain, awak kata useless, awak kata bodoh. Awak fikir kami PU, Imam Muda, ustaz ni budak-budak yang boleh dibuli ke bro? Awak fikir awak seorang sahaja betul bro. Teruskan dengan cara awak," ujarnya.

Menerusi video berkenaan Caprice memuatnaik paparan berita di beberapa blog hiburan berkaitan kontroversi PU Abu yang didakwa curang sekali lagi. Caprice tidak membuat sebarang ulasan sebaliknya bertindak keluar dari bilik dan menukar baju yang dipakai kepada jubah putih serta meminta pengikutnya berzikir.

Dalam pada itu, PU Amin berkata, Caprice bersikap tidak adil dan sentiasa membela rakan-rakan baiknya yang menerima kecaman netizen: "Bila kena dengan budak awak, awak kata Tuhan maha pengampunlah, ambil masa lima tahunlah... bila orang lain buat silap awak bantai. Awak terus fokus 2040 dan aplikasi awak kerana itu lebih baik untuk umat Islam," katanya.

Hasil semakan mendapati komen tersebut sudah pun dipadamkan. Sebelum ini, Caprice berang dan menggelar PU Amin sebagai bodoh apabila menegur penyanyi rap MK K-Clique yang dikecam netizen gara-gara memakai rantai emas dan minat memakai perhiasan tersebut meskipun hukumnya haram untuk lelaki Islam.

www.myartis.com / Sumber: mStar & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEONA NAFI 'KIKIS' DUIT SUAMI ORANG RM3,000 SEBULAN - AZHAR SULAIMAN ENGGAN AMBIL TINDAKAN: "DIA PERLU DAPATKAN BANTUAN"

Anak kepada pelakon Azhar Sulaiman iaitu Kasih Iris Leona baru-baru ini ada memuat naik beberapa perkongsian di laman Twitter sehingga menjadi perhatian. Dalam posting tersebut, seorang wanita dikenali sebagai Nor Azira Osman Said telah meninggalkan komen berkenaan di Instagram milik bapanya menuduh Leona memperdaya suaminya untuk mendapatkan wang bulanan sebanyak RM3,000 sehingga duit simpanan mereka habis.

Namun, apa yang tidak masuk akal apabila wanita itu mendakwa Leona menjalin hubungan sulit dengan suaminya sejak tahun 2014 dimana ketika itu Leona baru berusia 12 tahun. Wanita itu juga turut meminta Azhar bertanggungjawab terhadap tindakan Leona yang merampas suaminya serta mengugut untuk membuat laporan polis sekiranya tidak memulangkan wang berkenaan.

"Tanya Kasih Iris Leona tentang wang yang digunakan sepanjang mempunyai hubungan dengan suami saya. Kira semua jumlah wang yang telah dibelanjakan untuk bayar hotel, tiket penerbangan, makanan dan semua yang berkaitan dengan percutian ketika dia ada hubungan dengan suami saya.

"Untuk pengetahuan, anak awak telah menghabiskan duit saya sebanyak RM3,000 sebulan. Minta dia kembalikan wang saya selepas mengambilnya dengan memperdayakan suami saya. Bayar balik semua wang yang dia dah gunakan sepanjang menjalin hubungan sulit dengan suami saya sebelum saya saya buat laporan polis," kata wanita terbabit.

Klik untuk gambar besar

Dalam pada itu, individu berkenaan turut mendakwa Leona mempunyai hubungan sulit dengan suaminya tanpa ada sebarang niat untuk berkahwin dengannya. Malah Nor Azira turut menuduh Leona sebagai 'scammer' dan cuba memperdayakan suaminya.

"Dia menipu suami saya tanpa ada niat untuk berkahwin dengannya atau saya akan buat laporan polis," katanya lagi.

Bagaimanapun, Leona menerusi Insta Story telah tampil menafikan segala tuduhan yang dilemparkan terhadapnya dan memberitahu dia tidak akan keluar dengan suami orang. Jelasnya lagi, wanita itu mendakwa dia mengambil duitnya namun Leona mengatakan duit ibu bapanya sendiri pun tak pernah diambil apatah lagi milik orang lain.

"Saya hanya mahu katakan ia 100 peratus tidak benar. Saya tidak pernah keluar atau berjumpa dengan suami orang lain. Ibu bapa saya tahu dan mempercayai saya," jelasnya.

Sementara itu, bapa Leona yang tidak hanya berdiam diri itu menghantar mesej kepada wanita berkenaan serta meminta bukti tuduhan yang dibuat terhadap anaknya. Melihatkan masa mesej tersebut, wanita itu memberitahu dia mengesyaki suaminya mempunyai hubungan dengan Leona kerana lelaki itu telah retweet satu ciapan yang dibuat oleh gadis berkenaan.

Namun, selepas gagal memberikan bukti yang kukuh apabila dihubungi sendiri oleh Azhar, pelakon itu memuat naik hantaran di laman Instagram miliknya dan memberi amaran kepada wanita itu bahawa dia enggan lagi memanjangkan isu ini.

Malah, dia turut menitipkan doa buat wanita yang telah melemparkan tuduhan kepada anaknya itu agar sentiasa dibawah lindungan Allah SWT dan memberi nasihat kepadanya. Menurut Azhar, jika wanita itu melakukan perkara sama kepada orang lain, pasti dia sudah dikenakan tindakan undang-undang.

"Salam Nor Azira Othman... Saya tak mahu memanjangkan perkara ini dengan awak pasal Leona. Carilah seorang kawan baru yang mahir pasal Media Soc ni... Dengan saya you terselamat sebab saya masih memikirkan kesihatan mental you... Kalau orang lain, pasti mereka akan saman you.. Take care," tuturnya.

Dalam pada itu, Azhar, 51, enggan mengambil sebarang tindakan saman susulan tuduhan tersebut. Ini kerana kata Azhar, dia merasakan wanita berkenaan mempunyai masalah peribadi dan perlu mendapatkan bantuan.

"Apa pun saya tidak akan mengambil sebarang tindakan dalam hal ini kerana merasa kesian terhadap Nor Azira. Saya rasa dia tidak cerdik sangat. Jadi tak best nak saman dan makan duit orang macam ini. Saya rasa dia perlu mendapatkan bantuan," ujarnya.

Leona yang berkongsi tuduhan tersebut di Twitter itu mendapat respons pengikut yang turut cuba menghubungi nombor telefon Nor Azira. Ramai mendakwa wanita tersebut adalah seorang 'scammer' dan sengaja mahu megambil kesempatan untuk mendapatkan wang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ALI PUTEH & ISTERI BAKAL TIMANG ANAK KEDUA

"Semalam (Khamis) saya dan isteri pergi ke klinik kerana isteri kurang sihat. Hasil pemeriksaan mendapati isteri kini sedang hamil tiga bulan dan doktor menjangkakan tarikh kelahirannya pada bulan Ogos.

"Tahun depan mak saya akan sambut dua cucu sekaligus. Bayi Abam pula dijangka dilahirkan pada bulan June, 2019," kata pelawak yang juga anggota kumpulan Puteh, Ali, yang teruja.

Ali ketika dihubungi Astro Gempak berkata, berita kehamilan isterinya kali ini lebih mengujakan kerana tarikh kelahiran anak keduanya itu dijangka dua bulan selepas abangnya, Abam.

Tambah Ali lagi, isterinya, Melati Fitri Abdullah yang disahkan hamil tiga bulan itu mengalami alahan agak teruk pada kehamilan kali kedua ini.

Klik untuk gambar besar

"Kali ini kuat pula mabuknya. Bau masakan pun tak boleh, tapi setakat ini semuanya normal dan baik-baik sahaja. Doakan urusan saya dan isteri dipermudahkan, ya!" tuturnya yang turut berkongsi rasa gembira itu menerusi laman Instagramnya.

Untuk makluman, Ali dan Melati yang bercinta sejak menuntut di Sekolah Menengah Kebangsaan Gombak Setia, bergelar suami isteri pada 28 Mei 2016.

Mereka telah dikurniakan seorang puteri, pada 4 November 2017 yang dinamakan Sharifah Nur Aaira Qaireen.

Dalam perkembangan lain, Ali dan seorang lagi anggota kumpulan Puteh, Mamak, bakal berentap di minggu kesembilan Maharaja Lawak Mega 2018 (MLM 2018) malam ini, bertemakan Karoot Komedia.

www.myartis.com / Sumber & foto: Astro Gempak & Instagram Abam Bocey

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALI BERANG ANAK JADI MANGSA NETIZEN: "MAKAN PENAMPAR MULUT TU PECAH NANTI..."

Pelawak Ali Puteh baru-baru ini memuat naik foto bersama anak lelakinya, Syed Umar Iskandar yang baru berusia dua bulan dengan disertakan kapsyen 'My king' menerusi laman Instagram (IG)nya.

Namun begitu, ada segelintir pengikut Ali atau nama penuhnya, Syed Ali Mubarak Syed Mohd Ridzuan, meninggalkan komen kesat pada foto anak ketiganya itu.

Sengaja mengundang pergaduhan, terdapat beberapa orang netizen meninggalkan komen berbaur perlian. Komen itu telah mencetus kemarahan Ali sekali gus memberikan peringatan untuk tidak mengaitkan anaknya.

Klik untuk gambar besar

Bagaimanapun, ada juga yang bersikap prihatin meluahkan rasa kesal terhadap individu tidak sensitif itu kerana melibatkan anak kecil yang tidak bersalah.

Ali dan isteri sebelum ini diuji apabila anak perempuan kedua, Sharifah Nur Ainul Mardhiah yang berusia tiga bulan, meninggal dunia akibat komplikasi jantung.

Selain Allahyarham Sharifah Nur Ainul Mardhiah, pasangan yang mendirikan rumah tangga pada 2016 ini dikurniakan anak sulung, Sharifah Nur Aaira Qaireen berusia tiga tahun.

www.myartis.com / Sumber & foto: Astro Gempak & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'ORANG KUAT ASTRO ' NAFI JADI KEKASIH BARU ZIZAN RAZAK

Tidak benar!

Begitulah kata 'orang kuat Astro' yang digosipkan sebagai 'kekasih baru' Zizan Razak baru-baru ini.

Wanita berkenaan yang merupakan Naib Presiden GenNext Astro, bernama Putri Yasmin Megat Zaharuddin turut enggan mengulas lanjut mengenai dakwaan hubungan cintanya dengan pelawak tersebut.

Klik gambar untuk size besar

"Tidak ada kebenaran. Rasanya anda semua tahu perkara itu tidak benar.

"Saya tidak akan buat apa-apa kenyataan atau sidang media berhubung perkara itu. Apa yang sepatutnya diperkatakan sudah pun diperkatakan.

"Maaf saya tidak boleh memberi komen kerana saya perlu menghormati pihak penganjur majlis pada hari ini," ujarnya dipetik sebagai berkata kepada MD.

Tambah Putri Yasmin, kemungkinan Zizan akan membuat kenyataan pada malam tayangan perdana filem Cicakman 3 di Damansara. Petaling Jaya, Selangor malam ini.

Untuk info, gosip antara Putri Yasmin dan Zizan mula tersebar minggu lalu apabila mereka didakwa menjalinkan hubungan cinta.

Sehubungan itu, ia dikatakan antara punca hubungan Zizan dan Emma Maembong putus di tengah jalan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SUDAH BERNIKAH 1 SEPTEMBER TAHUN LALU - PELAKON FARALI KHAN KINI HAMIL 7 BULAN

Pelakon filem 'Tujuh Dua Belas' iaitu Farali Khan atau nama sebenarnya, Norfara Ali Dad Khan menerusi laman Instagram miliknya telah mendedahkan bahawa dia telahpun mendirikan rumah tangga dengan pilihan hatinya, seorang model yang dikenali sebagai Qireen, pada 1 September tahun lalu.

Berkongsi momen indah saat diijabkabulkan, Farali menerusi nota kapsyen pada hantaran sama, turut berdoa agar suami menjadi ketua keluarga yang baik.

Dalam masa sama, pelakon berdarah kacukan Pakistan dan Cina itu memaklumkan, dia kini sedang hamil tujuh bulan.

"The Solemnization 4 Safar 1444 (1 September 2022). Marriage is not a fairytale. Its alot of work and patience. Dont do it for Love only but for Allah SWT.

Klik untuk gambar besar

"HE meets and separates us. Everything is written. With this sharing, InsyaAllah I hope you will stay being a bestfriend, a loyal husband, a soon loving father and most of all a good Imam.

"Lets remind each other everyday to practice what Allah SWT loves and keep our home the best harmonious place It can be. Amin,” tulisnya.

Sebelum ini, Farali yang merupakan kakak kepada pelakon Isa Khan itu sebelum ini pernah menjelaskan, dia memilih untuk tidak terlalu terbuka mengenai hal peribadi kepada umum.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UDE MAHU DIBERI PELUANG: "HANYA EXTEND MASJID, BUKAN RUNTUHKAN" - IZREEN

Sejak terdedah perkahwinan pelakon Izreen Azminda Mohd Aznam, 32, dengan pemuzik Gegar Vaganza 2017, Muhammad Radzi Abdul Wahid atau Ude, 29, itu sehingga kini masih belum berhenti menerima cercaan netizen yang menganggap pelakon itu sebagai seorang perampas.

Ini kerana isteri pertama Ude, Intan Liana Azman, 32, hanya mengetahui Izreen telah menjadi madunya pada 8 November, kira-kira tiga bulan selepas mereka berkahwin.

Ude bagaimanapun berharap agar orang ramai memberinya peluang untuk memikul tanggungjawab terhadap kedua-dua isterinya itu, dan berhenti memberi komentar yang dikira boleh mengganggu emosi mereka berdua.

"Ada wartawan serbu isteri pertama ketika makan, saya cakap jangan beri sebarang kenyataan. Saya nak beritahu kedua-duanya isteri saya, Intan isteri pertama dan Izreen isteri kedua yang sah.

"Sejujurnya saya tidak mahu menuduh sesiapa. Apa yang saya lihat, memang ada campur tangan dari pihak luarlah, terutama keluarga dan rakan-rakan.

Klik untuk gambar besar

"Saya mohon jangan ada beri kenyataan dan spekulasi buruk yang boleh mengganggu emosi kedua-dua isteri saya. Beri saya peluang untuk jalankan tanggungjawab sebagai suami.

"Intan ada mesej dengan Izreen untuk berbincang tentang hal ini. Mulanya semua okay, tapi saya pun terkejut Intan keluarkan kenyataan tentang hal ini.

"Tetapi tidak mengapa perkara dah berlaku. Buat masa ini belum ada perjumpaan, keadaan masih lagi tegang, akan datang saya akan uruskanlah apabila keadaan semakin tenang.

"Saya berfikiran terbuka, apa yang mereka cakap sebenarnya semua tak tahu apa yang berlaku dalam rumah tangga saya. Hanya saya dan isteri-isteri saya sahaja yang tahu," kata Ude.

Sementara itu, Izreen memberitahu yang dia bukan perampas kerana dia tidak meruntuhkan masjid yang dibina oleh Ude dan Intan

"Saya kahwin 8 Ogos, empat bulan yang lepas. Saya bukan perampas, kalau saya perampas, dia bukan suami tidak lagi bersama Intan, kita berkongsi sekarang ini.

"Saya hanya extend sahaja masjid itu, saya tidak meruntuhkan masjid itu. Saya faham mana-mana perempuan tidak mahu jadi yang nombor dua, nombor tiga, nombor empat.

"Kalau saya ada pilihan, tiada ketetapan dari awal, saya tak mungkin akan pilih jalan ini. Saya agak terkilan dengan tomahan yang dilemparkan kepada saya.

"Saya tahu saya di tempat kedua, dan saya akan meletakkan diri saya sebawah-bawahnya. Saya bersyukur dia dah terima saya, rela bermadu dengan saya.

"Hopefuly kita buat yang terbaik buat suami kita, ya Intan?," tutur Izreen yang telah memohon maaf terhadap Intan sekiranya ada silap dan salah.

Ada yang mendoakan agar Ude berkahwin dengan isteri ketiga dan keempat supaya Izreen memahami perasaan Intan, namun begitu, Izreen berkata dia reda jika Ude berbuat demikian kerana ia adalah takdir.

Izreen juga turut memberitahu dia ada membantu keluarga besarnya, tambahan pula Intan tidak bekerja dan Izreen hanya membantu apa yang perlu sahaja.

Terdahulu, Ude telah mengahwini Izreen pada 8 Ogos lepas di Damansara, berwalikan bapa Izreen. Ia bagaimanapun dirahsiakan oleh mereka berdua dan keluarga Izreen.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PELINDUNG MUKA - AISHAH SASAR SIAPKAN 2,000 KEPING

Penyanyi Aishah nampaknya boleh berbangga apabila pelindung muka yang dihasilkan pada mulanya hanya sekadar suka-suka dengan kreativiti sendiri itu digunakan petugas barisan hadapan. Lebih mengagumkan, sehingga kini, Aishah sudah menghasilkan lebih 500 keping pelindung muka sendirian. Penyanyi lagu 'Janji Manis Mu' ini mahu mengeluarkan 2,000 keping alat itu untuk diagihkan kepada wira negara.

"Sehingga kini, saya sudah menghasilkan 550 alat pelindung muka yang sudah diagihkan kepada barisan petugas hadapan di Pusat Kesihatan Kecil (PKK) di beberapa buah daerah terpilih di Negeri Sembilan. Kami pilih pusat berkenaan kerana mereka terdedah dengan risiko dijangkiti COVID-19. Di sana, prosedur ujian saringan wabak itu turut dijalankan.

"Pusat perubatan yang besar selalunya sudah ada pihak lain yang bekerjasama dengan mereka. Selepas ini, saya akan menghasilkan alat pelindung muka untuk PKK di Perak pula. Pada mulanya, saya bercadang menghasilkan 1,000 keping sahaja. Tetapi selepas ada penaja berminat, saya tambah bilangannya menjadi 2,000 keping," katanya.

Klik untuk gambar besar

Bercerita lanjut mengenai projek amalnya itu, penyanyi Janji Manismu ini memberitahu, setiap hari dia menghasilkan 100 keping pelindung muka dengan bantuan dua anak: "Selalunya, saya akan memulakan kerja pada jam 8 malam dan berakhir antara jam 1 atau 2 pagi. Anak-anak turut membantu daripada segi kerja-kerja pembungkusan. Sekarang, saya sedang menyiapkan baki stok untuk fasa awal projek ini.

"Selepas itu, barulah saya tumpu usaha untuk bekalan ke PKK di Perak. Saya ingin berterima kasih kepada pihak yang sudi memberi sumbangan menjayakan projek ini. Hendak bantu bertugas di barisan hadapan, saya tak berkelayakan. Jadi, inilah saja sumbangan yang mampu saya beri kepada mereka," kata pemilik nama sebenar Wan Aishah Wan Ariffin ini.

Untuk mencantikkan alat pelindung muka selain memberi sentuhan peribadi, Aishah meletakkan pelekat memaparkan judul lagu popularnya.

www.myartis.com / Sumber & foto: Berita Harian & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GENAP SETAHUN PEMERGIAN ARWAH SITI SARAH: "AL FATIHAH... BIDADARI SYURGA" - SHUIB

Pelawak Shuib Sepahtu menerusi laman Instagram miliknya telah merangkumkan genap setahun pemergian isteri tercinta yang dijemput Ilahi kerana penyakit C0V1D.

"Salam Jumaat. Genap Setahun ❤ Al Fatihah Buat Siti Sarah Bt Raissuddin. Bidadari Syurga ❤," tulis Shuib.

Menerusi ruangan komen kebanyakan dipenuhi dengan ucapan dan doa daripada peminat dan rakan selebriti.

"Dah setahun yer? Kalau mengikut kalender Islam ye ib? Rasa bulan lapan kan? Al Fatihah…dulu awal-awal selalu mimpikan arwah," kata Sharifah Shahira.

Klik untuk gambar besar

"Pagi tadi sekitar jam 4 pagi saya terjaga dari tidur kerana terdengar lagu nyanyian arwah. Saya tak pasti jiran mana yang pasang tapi pelik kerana jam 4 pagi. Kuat sehingga terdengar ke rumah saya, terus saya sedekahkan Al Fatihah…Allahuakbar," komen warganet.

"Peritnya apabila kita kehilangan orang yang tercinta, saya pun baru saja kehilangan suami pada 14 Julai lalu. Hanya Allah yang tahu betapa sayangnya kita pada mereka. Semoga mereka tenang di sana..amin," komen peminat.

Shuib atau nama sebenarnya Shahmira Muhammad, 38, turut mengakui memori dan 'keberadaan' Siti Sarah masih kuat dalam dirinya. Shuib kini seorang bapa tunggal kepada empat orang anak, Uwais Alqarni, 10, Dzahira Talita Zahra, 8, Ariq Matin, 6, dan Ayash Affan.

Arwah isterinya, Siti Sarah meninggal dunia pada 9 Ogos lalu selepas melahirkan anak bongsu mereka Ayash dalam keadaan dijangkiti virus C0V1D di Hospital Canselor Tuanku Muhriz, Universiti Kebangsaan Malaysia, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUNYA ANAK LIMA - WILMA MUHAMMAD BAKAL BUAT 'COMEBACK'

Setelah sekian lama menghilang diri gara-gara menguruskan anak bongsunya yang belum lagi bersekolah, terkini Wilma Muhammad akhirnya memiliki sedikit kebebasan untuk buat 'comeback' dalam dunia lakonan.

"Dulu anak kecil lagi jadi kasihan nak tinggalkan dia.  Jadi apabila semua sudah bersekolah, teringin pula nak bikin 'comeback' dan berlakon semula.

"Alhamdulilah suami pun memberi sokongan seratus peratus apa yang saya mahu buat. Dia tidak ada masalah," ujar Wilma.

Dia bagaimanapun tidak akan menolak watak apa sahaja yang diberikan meskipun sebagai orang gaji sekalipun.

"Ada juga yang tawarkan saya bawa watak orang gaji, jika tak salah dalam bulan Mei ini saya akan masuk set.  Namun perbincangan lanjut masih berjalan. Harapnya pendengaran saya salah, tapi jika watak orang gaji pun saya terima sahaja.

"Saya tak kisah watak apa pun sebab ada juga sebelum ini yang berikan saya watak seorang ibu.  Saya pun dah masuk umur 40-an.  Cuma jika boleh, jika ada watak yang memerlukan saya berpegangan tu tidaklah sampai menghairahkan dan bertempat.

"Lagipun sekarang ini, ramai saya tengok pelakon-pelakon baru yang bertudung dan masih diterima berlakon," tambahnya terus-terang.

Untuk makluman, Wilma kini berusia 43 tahun dan mempunyai lima orang anak yang berusia antara 14 hingga 7 tahun.

Sumber: Media Hiburan - Foto: Wilma IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom